Lelaki Lebih Berisiko Mati Akibat Kanser Berbanding Wanita Jika Alami Kemurungan

“Masalah kemurungan mempunyai kaitan dengan risiko mati akibat kanser”. Itulah pernyataan yang ditekankan berikutan dapatan kajian meta analisis yang dibuat terhadap data yang diambil dari subjek British dan Scottish sepanjang tahun 1994 hingga 2008.

Walau bagaimanapun, ia tidak bermakna mereka yang
didiagnosis
 dengan masalah kemurungan berisiko mati akibat kanser.

Menurut pengkaji, dianggarkan 8 peratus individu yang mengalami kecelaruan mental mati akibat daripada kanser kolorektal.

Seperti yang anda sedia maklum, kanser kolorektal merupakan salah satu jenis
 barah terlazim didiagnosis di seluruh dunia.

Pelbagai jenis pembolehubah telah dianalisis bersama dengan dapatan kajian bagi mencari punca di sebalik fenomena yang berlaku.

Antara faktor yang dianggap mempunyai kaitan dengannya adalah tabiat merokok dan kekerapan bersenam.

Walau bagaimanapun, kajian lanjut perlu dilakukan memandangkan pengkaji tidak mempunyai akses kepada faktor lain seperti kecenderungan mendapatkan bantuan setelah
mengalami simptom kanser.

Untuk mendapatkan lebih banyak info tentang Kanser, sila dapatkannya
di sini.

Lelaki lebih berisiko alami penyakit murung berbanding wanita

Lelaki yang mengalami kecelaruan mental (kemurungan dan keresahan) mempunyai risiko dua kali ganda untuk mati akibat masalah kanser berbanding lelaki yang sihat mentalnya.

Berbeza dengan dapatan tersebut, wanita yang mengalami masalah kecelaruan mental tidak mengalami risiko peningkatan yang sama.

Ini berikutan lelaki lebih cenderung mengubati diri mereka yang sedang ‘sengsara’ dengan minuman alkohol dan rokok.

Kedua-dua faktor tersebut merupakan elemen penting dalam pembentukan kanser di dalam tubuh badan.

Selain daripada itu, wanita juga lebih cenderung untuk merujuk kepada pakar perubatan
sekiranya mereka mengalami simptom kanser.

Perkara ini memudahkan proses pengesanan awal sekaligus menyebabkan prognosis (potensi kesembuhan) mereka menjadi lebih baik.

Kajian yang melibatkan 15,938 warga Britain menunjukkan 126 lelaki dan 215 wanita mempunyai simptom gangguan keresahan umum (GAD).

Antara adalah:

Lenguh badan

Insomnia

Sukar menumpukan perhatian

Berasa letih sepanjang masa

Jika dilihat pada simptom, GAD mempunyai persamaan dengan penyakit murung walaupun keduanya tidak sama.

Namun, tanpa rawatan susulan, kemurungan boleh menjadi komplikasi GAD.

Setelah 15 tahun, mereka mendapati bahawa lelaki yang didiagnosis dengan masalah GAD adalah dua kali ganda lebih berisiko untuk mati akibat kanser berbanding dengan lelaki yang tidak mempunyai GAD.

Meskipun begitu, wanita yang didiagnosis dengan GAD tidak menunjukkan corak peningkatan yang sama.

Kanser kolorektal mendahului carta punca kematian kanser dalam kalangan lelaki

Menurut kajian metaanalisis yang melibatkan 16 kajian kohort, lelaki yang mengalami kecelaruan mental berisiko untuk mati akibat kanser.

Antara jenis kanser yang
mendahului carta adalah kanser kolorektal
 diikuti oleh:

Kanser prostat

Kanser pankreas

Kanser esofagus

Kanser darah (leukaemia)

Hasil kajian tersebut jelas menunjukkan kepentingan menguruskan kecelaruan psikologi bagi merencatkan proses patologi kanser.

Mungkin kaitan di antara keduanya masih lagi tidak jelas.

Namun, corak kematian dan analisis terhadap kajian yang diterbitkan menunjukkan kaitan di antara kedua pemalar tersebut.

Pun begitu, jika dibandingkan dengan faktor risiko lain seperti obesiti dan tabiat merokok, penyakit murung dan keresahan bukanlah faktor penentu yang boleh diharap.

Ia boleh menyebabkan seseorang itu cenderung untuk merokok, mengambil alkohol, tidak bersenam dan makan secara berlebihan.

Namun, tidak bermakna sebahagian besar mereka yang melalui fasa tersebut akan
didiagnosis dan mati akibat kanser kolorektal.

Konklusi yang dikeluarkan oleh kajian ini tidak sepatutnya disalahertikan atau ia boleh memberikan tekanan perasaan kepada mereka yang didiagnosis dengan penyakit mental.

Mungkin risiko menjadi tinggi sekiranya anda mengalami kemurungan atau didiagnosis dengan masalah GAD, namun apa yang anda perlu faham adalah risiko kanser sangat kompleks.

Ia tidak hanya melibatkan satu faktor malah interaksi daripada pelbagai jenis
 faktor termasuklah genetik dan persekitaran.

Usah bimbang, hasil kajian masih belum definitif

Walaupun dengan hasil kajian yang dibentangkan, kita masih lagi tidak pasti sama ada kecelaruan mental sememangnya punca kepada diagnosis kanser.

Mungkin ia merupakan cerminan kepada faktor lain. Sebagai contoh, mereka yang mempunyai penyakit mental cenderung untuk makan secara tidak sihat dan itu boleh menyebabkan kanser.

Atau mungkin kecelaruan mental boleh berpunca daripada tahap kesihatan fizikal yang tidak baik. Itu menjadikan anda cenderung untuk mendapat masalah kanser.

Kaitan di antara kanser dan penyakit mental masih lagi kompleks, tidak seperti faktor lain contohnya merokok dan minum alkohol.

Walau apa pun kaitan di antara kanser dengan kecelaruan mental, kita perlu sedar bahawa  penyakit murung dan keresahan merupakan dua penyakit mental yang serius.

Rawatan bukan sahaja boleh meningkatkan kualiti hidup pesakit, malah menjamin prognosis yang lebih baik.

Sekiranya anda menunjukkan simptom kemurungan, keresahan atau apa jua masalah mental, sila berjumpa dengan pakar bagi mendapatkan rawatan selanjutnya.


Angiogram Serebral

Definisi

Apa itu Angiogram Serebral?

Angiogram bagi kepala dan leher adalah ujian X-ray yang menggunakan pewarna khas dan kamera (fluoroskopi) untuk mengambil gambar aliran darah dalam saluran darah pada bahagian kepala dan leher.

Angiogram pada kepala (angiogram serebral) boleh digunakan untuk melihat saluran darah atau empat arteri (kajian saluran empat) yang membawa darah ke otak.

Mengapakah Angiogram Serebral ini dilakukan?

Tidak semua pesakit yang mengalami arteri tersumbat memerlukan angiografi serebral ini. Kerana ia boleh pecah dan turut mempunyai risiko, ia selalunya dilakukan selepas ujian noninvasive bagi mengenalpasti ia tidak merebak jika doktor anda memerlukan maklumat yang lebih lanjut bagi merancang rawatan anda.

Angiografi serebral boleh membantu bagi mengenal pasti:

Aneriusma aneurysm (dinding arteri pecah)

Arteriosklerosis (penyempitan arteri)

Kelainan pada arteriovenous (pembuluh darah yang saling berkait)

Vaskulitis (keradangan saluran darah)

Barah

Darah beku atau bergumpal

Koyakan pada lapisan arteri

Angriografi serebral juga boleh membantu doktor anda mengenal pasti penyebab kepada beberapa gejala termasuklah:

Sakit kepala yang teruk

Kehilangan ingatan

Percakapan yang kurang jelas

Pening

Penglihatan yang kabur dan berbalam-balam

Kelemahan atau kebas

Hilang keseimbangan tubuh

Perkara yang perlu anda ketahui

Apakah yang perlu saya tahu sebelum melakukan Angiogram Serebral ini?

Angiogram medan magnetik (MRA) atau angiogram tomografi berkomputer (CTA) mungkin salah satu pilihan yang ada selain angiogram. Setiap daripada ujian ini adalah kurang berisiko daripada angiogram yang biasa.

Bagi individu dengan masalah buah pinggang, kencing manis, atau dehidrasi, ada beberapa langkah yang perlu diambil untuk menghalang kerosakan pada buah pinggang. Pewarna yang sedikit mungkin digunakan atau lebih cecair akan diberikan sebelum, semasa, dan selepas ujian ini. Jika anda mempunyai sejarah masalah buah pinggang, ujian darah yang lain (creatinine, urea) mungkin diperlukan sebelum proses angiogram bagi memastikan buah pinggang berkerja dengan baik.

Dalam kes yang jarang berlaku, pembedahan mungkin diperlukan untuk membaik pulih lubang pada saluran darah dimana kateter dipasang.

Individu yang merokok cenderung mempunyai tahap CEA yang lebih tinggi daripada bukan perokok.

Ketahui apa yang berlaku

Bagaimanakah persediaan bagi Angiogram Serebral?

Sebelum melakukan angiogram, beritahu doktor anda jika:

Anda mengalami alahan dengan makanan berkerang atau bahan beriodin.

Mempunyai sejarah masalah pendarahan

Mengalami reaksi alahan dengan bahan beriodin dan alahan kepada pewarna X-ray

Kemungkinan hamil

Tidak makan atau minum selama 4 hingga 8 jam sebelum melakukan angiogram. Anda mungkin diminta untuk tidak mengambil ubat aspirin, sebarang produk aspirin, atau pencair darah untuk beberapa hari sebelum ujian dilakukan dan untuk satu hari selepas ujian dilaksanakan. Jika anda mengambil ubat ini, sila beritahu dan berbincang dengan doktor anda.

Ujian ini akan mengambil masa dalam beberapa jam, jadi anda perlu mengosongkan pundi kencing sebelum ia bermula.

Berbincang dengan doktor anda mengenai sebarang kekhuatiran dalam ujian tersebut, risikonya, bagaimana ia dilakukan, atau apakah maksud keputusan tersebut.

Apa yang berlaku semasa Angiogram Serebral?

Anda akan dipasang dengan saluran intravena pada urat lengan anda agar doktor dapat memberikan ubat atau cecair yang diperlukan. Peranti yang dipanggil meter nadi (pulse oximeter), yang mengukur tahap oksigen dalam darah anda, mungkin akan di kepitkan pada jari atau telinga anda. Cakera kecil (eloktrod) akan diletakkan pada lengan anda, dada, atau kaki untuk merekod rentak dan degupan jantung anda.

Anda akan berbaring pada meja X-ray. Tali, pita atau guni akan digunakan bagi memastikan badan anda sentiasa dalam posisi yang betul.

Doktor akan menyahkumankan kawasan pada pangkal peha anda. Beliau akan memasukkan kateter melalui saluran darah anda sehingga ke dalam arteri karotid, dimana ia terletak di bahagian leher anda.

Aliran pewarna kontras akan melalui kateter sehingga ke arteri, dimana ia mengalir melalui saluran darah anda sehingga ke saluran darah pada otak anda. Anda akan melalui beberapa siri pengambilan X-ray pada kepala dan leher.

Selepas itu, kateter akan dikeluarkan dan kain pembalut akan diletakkan pada kawasan pengambilan tersebut. Keseluruhan prosedur ini biasanya mengambi masa diantara satu hingga tiga jam

Apakah yang berlaku setelah melakukan Angiogram Serebral?

Angiogram akan mengambil masa diantara satu hingga dua jam. Kain pembalut akan diletakkan pada kawasan tersebut. Anda akan diberikan ubat tahan sakit sekiranya memerlukan. Jika kateter diletakkan pada pangkal peha, cuba untuk menegakkan kaki tersebut selama 8 jam. Doktor akan memberikan anda arahan yang khusus selepas ujian. Anda boleh menggunakan beg berisi ais bagi meredakan kesakitan atau bengkak pada bekas cucukan jarum.

Biasanya anda akan dibenarkan untuk pulang ke rumah pada hari yang sama, walupun untuk beberapa kes anda dikehendaki untuk bermalam di hospital. Anda mungkin akan melihat lebam dan sedikit lembut pada bahagian kateter yang dimasukkan.

Anda boleh meminum air yang lebih untuk menghilangkan pewarna daripada badan anda melainkan doktor anda menasihatkan sebaliknya.

Jika anda mempunyai sebarang soalan mengenai serebral angiogram, sila berjumpa dengan doktor bagi memahami arahan selanjutnya.

Fahami keputusannya

Apakah maksud keputusan ujian saya?

Doktor anda akan memberitahu keputusan selepas ujian. Keputusan ujian yang penuh biasanya akan tersedia pada hari yang sama.

Angiogram bagi kepala dan leher

Normal:

Saluran darah adalah normal dari segi saiz, bentuk, lokasi, dan nombornya.

Pewarna dapat melalui ke seluruh salur darah.

Tidak sempit, tersumbat, membonjol, atau tidak mempunyai masalah saluran darah yang tidak dapat dilihat.

Abnormal:

Penyempitan pada arteri bermaksud pengumpulan lemak, kalsium, atau darah beku yang mengurangkan aliran darah melalui saluran darah.

Salur darah yang tidak berada di posisi normal mungkin bermaksud ada barah yang membesar dan menolak salur darah tersebut.

Salur darah yang membonjol mungkin adalah penyebab kelemahan pada dinding saluran darah (Aneurisme).

Corak saluran darah yang tidak normal mungkin menunjukkan adanya barah.

Pewarna yang terkeluar daripada saluran darah menunjukkan salur darah tersebut berlubang.

Mempunyai saluran darah yang tidak normal yang mungkin wujud sejak lahir (kongenital)

Bergantung kepada hospital dan makmal, julat bagi angiogram serebral yang normal mungkin berbeza. Sila berbincang dengan doktor anda sekiranya ada pertanyaan mengenai keputusan ujian tersebut.


Aduh, Kerap Sakit Belakang Kepala Hingga Rasa Tegang, Ini 7 Punca Mengapa Ia Terjadi

Mungkin anda antara salah seorang individu yang kerap mengalami sakit belakang kepala. Mungkin juga anda tertanya-tanya apakah yang menyebabkan sakit di bahagian kepala itu. Adakah ia kerana migrain? Adakah ia sesuatu yang serius atau tidak.

Untuk mendapatkan lebih banyak info berkenaan Kesihatan Otak dan Saraf, anda boleh klik
di sini
.

Apakah yang dimaksudkan dengan sakit belakang kepala?

Sakit belakang kepala adalah satu keadaan yang boleh dialami oleh ramai individu. Keadaan ini boleh terjadi di seluruh bahagian kepala, atau di bahagian tertentu sahaja.

Sebenarnya, banyak masalah atau keadaan kesihatan yang berbeza-beza yang memungkinkannya menjadi penyebab kepada sakit belakang kepala. Tambahan lagi, sakit ini juga boleh menyebabkan rasa sakit di bahagian tubuh yang lain.

Rasa sakit yang muncul dan juga simptom yang dialami mungkin berbeza-beza.

Oleh sebab ini, anda perlu memberitahu doktor mengenai rasa sakit yang anda alami agar doktor boleh membantu anda mendiagnosis sebab bagi rasa sakit tersebut.

 Kemudiannya, barulah doktor akan menentukan kaedah rawatan yang sesuai bagi keadaan yang anda alami.

Tanda sakit belakang kepala

Tanda-tanda atau simptom-simptom sakit di bahagian belakang kepala sangat pelbagai. Pada kebiasaannya, simptom yang berlaku berbeza, bergantung kepada faktor penyebabnya sendiri.

Jika kesakitan yang muncul akibat sakit kepala tegang:

Rasa sakit yang sangat tidak selesa

Rasa kepala seperti ditekan bermula dari bahagian depan kepala sehinggalah ke bahagian sisi dan belakang kepala

Kulit kepala, leher dan
otot bahu terasa lemah

Jika kesakitan yang muncul akibat migrain:

Rasa berdenyut-denyut yang cukup kuat di bahagian belakang kepala

Biasanya akan disertai dengan mual dan muntah-muntah

Penglihatan akan sedikit terganggu

Anda akan menjadi semakin sensitif terhadap cahaya, bunyi, dan aroma tertentu

Otot menjadi lemah dan kulit menjadi lebih sensitif

Keadaan ini akan berlaku selama beberapa jam sehingga beberapa hari

Rasa sakit yang anda alami mungkin akan menjadi semakin buruk jika anda melakukan aktiviti fizikal yang cukup berat

Jika kesakitan yang muncul akibat sakit kepala kluster:

Tubuh badan anda tidak boleh berdiam diri dan akan terus bergerak

Mual-mual

Mengeluarkan banyak air mata

Hidung mengeluarkan air

Garis mata yang layu

Sensitif terhadap paparan cahaya dan bunyi yang tinggi

Jika kesakitan muncul akibat oksipital neuralgia:

Kepala terasa berdenyut dan tidak berhenti

Kepala mengalami rasa seperti terbakar

Rasa sakit yang dialami biasanya muncul ketika berlakunya pergerakan leher

Kulit kepala terasa lembik dan anda menjadi semakin sensitif terhadap paparan cahaya

Apakah yang menyebabkan sakit belakang kepala?

Untuk pengetahuan anda, rasa sakit di bahagian belakang kepala ini boleh disebabkan oleh beberapa keadaan kesihatan, termasuklah:

#1. Sakit belakang kepala tegang atau
tension headache

Sakit kepala di bahagian belakang adalah satu keadaan yang paling biasa
dialami di bahagian kepala.

Rasa sakit yang dialami ini boleh bertahan sehingga 7 hari, namun boleh juga berlaku dalam tempoh yang lebih pendek.

#2. Migrain

Keadaan kesihatan ini juga merupakan salah satu
keadaan yang paling biasa menyebabkan kesakitan kepala
.

Anda mungkin
pernah mengalami migrain
 semasa anda masih kecil dan frekuensinya semakin meningkat seiring dengan peningkatan umur.

Secara umumnya,
migrain yang dialami akan terasa pada bahagian kiri
kepala anda dan berlaku hingga ke bahagian belakang kepala.

Bagi golongan dewasa,
migrain boleh berlaku sebanyak beberapa kali dalam tempoh seminggu
, khususnya bagi golongan wanita dalam lingkungan usia antara 35 hingga 45 tahun.

#3. Sakit kepala kluster atau
cluster headache

Jenis sakit kepala ini mungkin antara jenis yang jarang berlaku, tetapi ia boleh menjadi satu keadaan yang amat menyakitkan.

Sesuai dengan nama yang dimiliki, sakit kepala jenis ini berlaku mengikut tempoh kluster. Ini bermakna, penyakit ini hanya akan berlaku pada masa tertentu dan boleh berlaku berkali-kali dalam sehari.

Satu tempoh kluster boleh berlaku selama berminggu-minggu dan juga berbulan-bulan. Walau bagaimanapun, di saat ia tidak berlaku, anda tidak akan merasakan kesakitan sama sekali.

Keadaan ini boleh menyebabkan rasa sakit yang melampau di bahagian belakang kepala atau di salah satu sisi kepala anda.

Kesakitan yang dialami akan terasa semakin teruk ketika mana anda berbaring.

#4. Oksipital neuralgia

Oksipital neuralgia adalah satu keadaan yang berlaku ketika mana saraf yang berada di bahagian belakang leher, tulang belakang, sehinggalah ke paha mengalami kerosakan atau iritasi.

Keadaan ini kemudiannya menyebabkan rasa sakit pada bahagian leher dan secara beransur-ansur berlaku hingga ke bahagian belakang kepala dan belakang telinga.

Kesakitan yang dialami biasanya terasa sakit seperti tusukan yang tajam dan berdenyut-denyut.

#5. Arthritis

Rasa sakit belakang kepala
juga boleh disebabkan oleh arthritis
, iaitu satu keadaan yang disebabkan oleh berlakunya keradangan dan pembengkakan di kawasan leher dan sekitarnya.

Pada kebiasaannya, keadaan ini menyebabkan rasa sakit belakang kepala
dan juga leher
.

Ketika anda mengalaminya, sebarang pergerakan yang anda lakukan akan menyebabkan rasa sakit yang dialami menjadi lebih teruk.

Kesakitan yang dirasai itu boleh disebabkan oleh rheumatoid
arthritis
 dan juga
osteoarthritis
.

#6. Postur tubuh yang buruk

Jika anda membiasakan diri
untuk membentuk postur tubuh yang buruk
, maka anda mungkin akan mengalami rasa sakit di bahagian belakang kepala dan juga leher.

Ini kerana,
postur tubuh
yang kurang baik pada kebiasaannya akan meningkatkan tekanan di bahagian belakang, bahu dan leher.

Tekanan yang berlaku itulah yang mungkin mengakibatkan rasa sakit di bahagian belakang kepala.

Jika anda mengalami sakit di bahagian kepala yang disebabkan oleh faktor in
i, anda mungkin akan merasakan rasa sakit dan denyutan di tengkorak kepala anda.

Oleh sebab itu, bagi mengurangkannya daripada berlaku, anda perlu
sentiasa mempraktikkan postur tubuh yang baik
.

#7. Saraf yang tersepit

Saraf yang tersepit di tulang belakang boleh mengakibatkan rasa sakit dan
tertekan di bahagian leher
 anda. Hal ini boleh menyebabkan sejenis sakit di bahagian kepala yang disebut sebagai servikogenik.

Biasanya, rasa sakit ini akan bermula dari bahagian belakang kepala lalu akan berlangsung sehingga ke bahagian belakang mata. Simptom lain yang mungkin anda alami ialah rasa kurang selesa di bahagian bahu dan lengan bahagian atas.

 Keadaan ini mungkin akan meningkat ketika anda berbaring.
Anda juga mungkin akan terjaga daripada tidur
 kerana rasa sakit yang dialami sememangnya mengganggu waktu tidur anda.

Tambahan lagi, ketika anda berbaring, anda juga mungkin akan merasakan adanya tekanan
 seperti terdapat beban yang menimpa bahagian atas kepala anda.

Jika anda mengalami salah satu daripada keadaan di atas dan tidak sembuh dalam tempoh yang agak lama, berjumpalah dengan doktor bagi melakukan pemeriksaan lanjut.

 Mungkin keadaan yang sedang anda alami tidak termasuk dalam senarai di atas. Jadi, pemeriksaan awal adalah penting bagi memastikan keadaan yang berlaku tidak menjadi lebih serius pada masa akan datang.

Kini anda telah tahu tujuh punca yang menyebabkan sakit belakang kepala!


Pilihan Terbaik Produk Tenusu Untuk Diabetes

Kajian menunjukkan bahawa produk tenusu boleh menurunkan risiko untuk mendapat diabetes tahap 2. Produk tenusu adalah sumber terbaik untuk kalsium, vitamin, protein dan mineral. Pelbagai produk tenusu seperti susu tanpa lemak atau rendah lemak dan yogurt boleh diambil sebagai snek.

Apakah produk tenusu?

Produk tenusu adalah produk berasaskan susu seperti susu, yogurt, keju, krim dan pelbagai produk lain.

Apakah pilihan terbaik?

Bagi individu yang mempunyai diabetes, pilihan produk tenusu terbaik adalah:

Susu tanpa lemak (skim) atau rendah lemak (1% lemak)

Yogurt rendah lemak atau tanpa lemak dengan perasa rendah lemak

Yogurt rendah lemak tanpa perasa

Susu kacang soya tanpa perasa dan susu badam.

Tip berkaitan produk tenusu

Setiap hidangan susu (sekitar 170 gram) mengandungi 12 gram karbohidrat dan 8 gram protein. Yogurt Greek mempunyai lebih banyak protein berbanding jenis yogurt yang lain, dengan kira-kirn 12 gram. Anda boleh menggunakan maklumat ini untuk merancang diet yang lebih sihat.

Sekiranya anda tidak menggemari susu rendah lemak, anda boleh beransur-ansur menukarnya daripada susu biasa kepada susu dengan 2% lemak dan kemudiannya kepada susu dengan 1% lemak. Anda mungkin mengambil masa untuk terbiasa dengannya.

Anda disarankan untuk minum sekitar 220 gram susu setiap hari.

Sekiranya anda hamil atau menyusukan anak anda, anda disarankan untuk mengambil 4 atau 5 hidangan susu setiap hari.

Susu baik untuk kesihatan anda, tidak kira samada anda mempunyai diabetes ataupun tidak. Tetapi pilihan terbaik bagi mereka yang mempunyai diabetes adalah produk tenusu rendah lemak atau tanpa lemak. Anda boleh berbincang dengan doktor untuk menentukan pilihan yang terbaik untuk anda.


Vaksin Influenza Di Premis KKM Bukan Untuk Orang Awam

“Jika orang awam ingin mendapatkan vaksin influenza, anda boleh berbuat demikian di klinik swasta”.

Demikianlah kata-kata Pengarah Kementerian Kesihatan Malaysia, Datuk Dr Noor Hisham Abdullah. Tindakan ini bagi memastikan golongan berisiko seperti kanak-kanak dan orang tua yang mempunyai sistem imun badan yang lemah dapat mengelakkan komplikasi daripada virus tersebut.

Baca artikel ini untuk tahu berkenaan dengan vaksin influenza dengan lebih lanjut.

Tentang jangkitan influenza

Berbeza dengan selesema biasa, jangkitan influenza kebiasaannya lebih teruk dan berlaku untuk durasi yang lebih lama. Jangkitan daripada kedua-duanya seringkali menunjukkan gejala yang sama dan sukar dibezakan antara satu sama lain. Antara simptomnya adalah:

Sakit tekak
 (simptom awal)

Bersin
 (simptom awal)

Selesema (simptom awal)

Demam

Menggigil kesejukan

Sakit otot

Berpeluh

Sakit kepala

Batuk kering

Hidung tersumbat

Oleh sebab itulah, tanpa pemeriksaan makmal yang betul, sukar untuk sesuatu diagnosis dilakukan.

Mereka yang mempunyai sistem pertahanan tubuh badan yang lemah seperti kanak-kanak (berusia di bawah 2 tahun) dan orang tua (berusia 65 tahun ke atas) cenderung untuk mendapat jangkitan ini. Golongan lain yang berisiko tinggi adalah seperti berikut:

Hamil atau baru lepas melahirkan anak

Mempunyai masalah kronik seperti kencing manis, sakit jantung, asma dan jangkitan HIV

Tinggal di fasiliti perubatan seperti rumah penjagaan orang tua

Mereka yang termasuk dalam golongan ini digalakkan untuk mengambil vaksin influenza dan jika mereka dijangkiti, rawatan terapi antiviral, oseltamivir, boleh diambil untuk mengelakkan komplikasi.

Bagi mereka yang mempunyai
sistem pertahanan badan
 yang kuat, terapi antiviral kebiasaannya tidak diberikan. Mereka boleh pulih dan kembali bekerja dalam tempoh masa seminggu dengan rawatan konservatif (rehat dan
minum air
 secukupnya).

Cara penyebaran virus influenza

Sebelum mengetahui berkenaan dengan cara penyebaran virus ini, anda perlu tahu dahulu jenis virus influenza yang boleh menjangkiti manusia. Terdapat tiga jenis strain yang telah dikenal pasti menyebabkan simptom selesema, iaitu Influenza A, Influenza B dan Influenza C.

Influenza A merupakan virus selesema yang paling berbahaya memandangkan ia mudah merebak dalam kalangan manusia dan haiwan. Virus tersebut mempunyai struktur yang fleksibel membuatkan ia mudah untuk bermutasi dan menyebabkan jangkitan epidemik setiap tahun.

Selesema burung
 dan selesema babi, ini merupakan contoh kepada jenis jangkitan yang disebabkan oleh Influenza A.

Influenza B pula merupakan virus selesema yang kebiasaannya menyebabkan simptom yang lebih ringan berbanding dengan Influenza A. Ia jarang menyebabkan komplikasi serius dan hanya boleh tersebar dalam kalangan manusia.

Influenza C, seperti Influenza B, hanya boleh menyebabkan jangkitan dalam kalangan manusia. Namun, simptomnya lebih ringan dan ia jarang menyebabkan sebarang komplikasi.

Jangkitan influenza
 sangat mudah tersebar. Disebabkan itulah, pengasingan sosial perlu dilakukan untuk memastikan individu lain tidak turut berjangkit. Menurut maklumat yang diberikan oleh Pusat Kawalan Penyakit Berjangkit (CDC), jangkitan influenza ini boleh tersebar sehari sebelum simptom bermula.

Ini berikutan simptom kepada jangkitan Influenza hanya mula timbul 1 hingga 4 hari selepas jangkitan bermula. Anda boleh menyebarkan virus tersebut tanpa disedari. Jangkitan ini boleh tersebar apabila anda bersin, batuk atau bercakap. Ia juga boleh disebarkan melalui sentuhan dengan permukaan, bersalaman dan berpelukan.

Vaksin influenza di hospital kerajaan hanya untuk golongan berisiko tinggi

Pada 7 Januari yang lalu, sebanyak 40,000 dos vaksin influenza telah diagihkan ke hospital dan klinik swasta. Peningkatan pada permintaan vaksin tersebut telah menyebabkan baki stok dalam simpanan pembekal habis buat sementara waktu.

Sepanjang tahun 2019, sebanyak 638,388 dos vaksin influenza telah dibawa masuk namun hanya 10% sahaja yang dibekalkan kepada fasiliti kesihatan kerajaan. Jumlah yang kecil tersebut menyebabkan kerajaan terpaksa memberikan vaksin itu kepada golongan yang benar-benar memerlukan termasuk dengan anggota barisan hadapan kementerian yang mengendalikan pesakit.

Bagaimana pula dengan golongan awam yang menginginkan vaksin tersebut? Ia turut boleh didapati daripada klinik swasta yang kebanyakannya mendapat bekalan vaksin daripada pembekal yang bertauliah. Disebabkan itulah, polisi pengedaran seharusnya diberikan prioriti kepada klinik swasta berbanding dengan hospital swasta. Ini berikutan kebiasaannya klinik swasta terletak berdekatan dengan penduduk berbanding dengan hospital swasta yang sukar untuk diakses.

Terapi antiviral sebagai rawatan kepada jangkitan Influenza

Jika anda mempunyai simptom jangkitan Influenza, kebiasaannya ia akan sembuh tanpa preskripsi ubat. Namun bagi mereka yang berisiko tinggi untuk mendapat komplikasi daripada jangkitan tersebut, terapi antiviral boleh diberikan.

Antara langkah rawatan konservatif yang perlu dilaksanakan adalah seperti berikut:

Minum air secukupnya. Utamakan air kosong atau air yang mengandungi jumlah gula yang rendah. Anda juga boleh mengambil sup jika anda menginginkan sesuatu yang panas

Rawat simptom seperti demam dan sakit kepala dengan ubat seperti paracetamol

Basuh tangan anda secara kerap bagi mengelakkan penyebaran virus ke permukaan atau individu lain

Tutup mulut anda ketika batuk atau bersin menggunakan tisu. Buang tisu itu secepat mungkin

Jika simptom anda menjadi semakin teruk, doktor mungkin akan mempreskripsikan ubat antiviral bagi mengurangkan risiko untuk anda mendapat komplikasi berkaitan. Menurut Menteri Kesihatan, Datuk Seri Dr Dzulkefly Ahmad, kerajaan telah meluluskan 1,000,000 tablet ubat oseltamivir bagi merawat kes Influenza yang serius.

Jumlah tersebut boleh membantu meringankan beban jangkitan dalam kalangan kira-kira 100,000 pesakit yang mengalami penyakit tersebut. Rawatan antiviral tersebut seharusnya dimulakan dalam masa 48 jam bermula apabila anda mengalami simptom.

Prioriti sepatutnya diberikan kepada mereka yang mempunyai risiko yang tinggi untuk mendapat komplikasi berkaitan dengan Influenza seperti yang telah disenaraikan di atas.

Konklusi

Ubat antiviral seperti oseltamivir bukan pengganti kepada vaksin Influenza. Jika anda telah sembuh daripada jangkitan tersebut, tidak bermakna anda tidak akan mendapat jangkitan itu kelak. Maka ambillah inisiatif awal dan vaksinkan diri anda.

Jika anda mengalami sebarang simptom yang seakan-akan selesema, berjumpalah dengan doktor untuk pemeriksaan kesihatan lanjut. Pastikan anda mengamalkan langkah pencegahan bagi mengelakkan jangkitan tersebut tersebar.


Obesiti & Penyakit Jantung: Apakah Benar Ia Berkaitan Antara Satu Sama Lain?

Terdapat kaitan yang rapat antara obesiti dan beberapa keadaan kesihatan yang sangat berpotensi mengakibatkan
penyakit jantung
, diabetes jenis 2, tekanan darah tinggi dan kolesterol dalam darah tidak normal.

Tambahan pula, penambahan berat badan anda tanpa henti mungkin hasil daripada
gaya hidup yang merosakkan jantung
 dikelilingi memakan makanan serat-lemak dan elak senaman.

Ini sekali gus membuktikan obesiti adalah salah satu daripada punca sakit jantung!

Definisi obesiti yang sebenar

Obesiti telah didiagnos berdasarkan kepada BMI (Indeks Jisim Tubuh).

BMI didefinasikan sebagai berat (dalam kilogram) dibahagikan dengan ketinggian (dalam meter persegi kg/m
2
).

ABMI antara 30 dan 40 bermakna anda seorang obesiti
.

Dan jika BMI anda melebihi 40, anda didiagnos dengan obesiti berpenyakit.

Para saintis dan penyelidik baru-baru ini mengatakan semakin tinggi BMI boleh meningkatkan risiko penyakit jantung seperti serangan jantung dan
gagal jantung kongestif.

Sebab itulah dikatakan obesiti adalah antara punca sakit jantung yang sebenar.

Obesiti & sakit jantung

Hal ini berlaku apabila lebihan tisu lemak yang biasanya mengelilingi pinggang, secara langsung boleh menjejaskan struktur dan fungsi jantung walaupun tanpa risiko lain penyakit jantung.

Bagi menyokong teori ini, penyelidik telah membuat satu penilaian ke atas orang tua yang terdiri daripada berat yang berbeza dalam mencari tanda-tanda disfungsi diastolik ventrikel kiri.

Keadaan ini dibezakan oleh
perubahan pada struktur ruang utama pengepaman jantung
 (ventrikel kiri). Ia mencegah daripada mengisi dengan cukup pada setiap degupan.

Disfungsi diastolik ventrikel kiri tidak menunjukkan simptom, namun ia boleh menandakan kegagalan jantung pada masa akan datang.

Kegagalan jantung berlaku apabila otot jantung menjadi sangat lemah atau kaku.

Hal ini menyebabkan ia tidak boleh membekalkan
 jumlah darah dan oksigen yang cukup
 bagi keperluan tubuh badan.

Gagal Jantung Kongestif

Hipertrofi ventrikel kiri biasanya berlaku dalam kalangan orang gemuk, dan boleh dibandingkan dengan hipertensi sistemik.

Walau bagaimanapun, dalam beberapa kes, masih ada, tanpa hipertensi, membangkitkan ketidaknormalan dalam jisim dan fungsi ventrikel kiri yang boleh mempunyai hubungan dengan
 keterukan obesiti.

Orang gemuk berada pada kira-kira tiga kali lebih tinggi risiko hipertensi daripada orang yang mempunyai berat badan normal.

Hal ini dapat dijelaskan oleh kaitan sebab-dan-akibat dengan berat badan yang lebih rendah, tekanan darah rendah, dan berat badan yang lebih tinggi, tekanan darah yang lebih tinggi.

Selain daripada peningkatan isipadu strok dan output jantung, peningkatan isipadu ventrikel kiri dan tekanan dinding adalah perkara yang biasanya berlaku apabila anda menghidap hipertensi sistemik.

Hipertrofi daripada ventrikel kiri adalah sangat ganjil, dan disfungsi diastolik adalah perkara biasa.

Semasa mengalami obesiti (tanpa hipertensi sistemik), isipadu ventrikel kiri biasanya meningkat, tetapi tekanan dinding tidak normal.

Walau bagaimanapun, dalam kalangan pesakit obes (dengan ketiadaan hipertensi), anda dapat melihat peningkatan dalam isipadu strok dan output jantung serta disfungsi diastolik.

Terdapat kaitan antara perubahan dalam ventrikel kiri dengan kematian secara tiba-tiba pada pesakit yang menghidap obesiti.

Langkah pencegahan sakit jantung & obesiti

Pencegahan penyakit jantung
 berkait dengan obesiti seperti serupa dengan pencegahan obesiti itu sendiri.

Banyak kajian membuktikan yang anda boleh menurunkan risiko sekiranya anda mampu untuk mengurus walaupun melakukan penurunan berat badan yang sederhana.

Oleh itu, untuk mencegah penyakit jantung, anda perlukan diet yang sihat.

Khususnya, pengurangan makanan tinggi-lemak dan membantu diri sendiri menyertai banyak aktiviti fizikal.

Dengan melakukan hal ini, tekanan darah anda akan menurun; jantung boleh kembali kepada saiznya yang normal; tubuh lebih baik digunakan, kolesterol akan berkurangan.


4 Suplemen Kurus Yang Selamat Dan Berkesan, Jangan Beli Sembarangan!

Pada zaman ini, terlalu banyak suplemen kurus atau pil kurus yang dijual di pasaran. Dengan pelbagai jaminan yang kadangkala tidak masuk dek akal, bagaimana kita dapat memilih produk yang terbaik untuk kesihatan?

Menurut
National Institutes of Health
(NIH), hampir 15% orang dewasa di Amerika Syarikat
pernah mengambil suplemen untuk menguruskan berat badan.

Sudah tentulah, wanita lebih banyak menggunakannya berbanding lelaki.

Suplemen kurus datang dalam pelbagai bentuk dan saiz. Sebotol pil kurus boleh mengandungi sehingga 90 jenis bahan yang berbeza.

Antara bahan yang lazim digunakan ialah serat, kafein dan mineral tertentu yang bertujuan untuk membakar lemak dengan lebih pantas.

Menurut pakar, keberkesanan suplemen ini masih lagi diragui.

Walaupun ada suplemen yang berkesan dan dapat membantu kita menurunkan berat badan, namun
ada juga yang boleh mendatangkan bahaya terhadap kesihatan.

Jika anda ingin mengambil suplemen kurus, ada beberapa jenis suplemen yang selamat dan dapat membantu anda menurunkan berat badan.

Suplemen kurus terbaik

Kami faham,
bukan mudah untuk menurunkan berat badan
, lebih-lebih lagi apabila kita sudah berusia.

Dengan metabolisme yang perlahan dan keinginan untuk makan yang tinggi, proses untuk menurunkan berat badan merupakan sesuatu yang sukar dan mencabar.

Pil kurus yang terbaik sepatutnya dapat membantu anda membakar lemak degil, mengurangkan keinginan untuk makan dan menambah tenaga harian.

Lebih baik lagi jika anda boleh mencari pil kurus yang mengandungi 100% bahan semula jadi.

Jika anda sedang mencari suplemen yang dapat membantu anda menurunkan berat badan, kami telah senaraikan 4 jenis suplemen terbaik yang disokong oleh pakar.

1.
Suplemen teh hijau

Teh hijau merupakan makanan super yang digemari ramai. Malah,
khasiatnya juga tidak perlu diperjelaskan lagi.

Ekstrak teh hijau juga merupakan salah satu bahan yang telah dikaji dengan ekstensif oleh pakar. Penggunaannya sebagai suplemen kurus juga didapati berkesan dan selamat.

Kombinasi antara kafein dan
 catechins
 di dalam teh hijau merupakan antara mekanisme yang ideal untuk penurunan berat badan.

Kafein dapat meningkatkan pembakaran lemak badan
.
 Catechin
 pula merupakan sejenis antioksidan yang dapat membantu mengurangkan inflamasi dan mempercepatkan penurunan berat badan.

2.
Vitamin B12

Menambah suplemen B12
 di dalam diet harian mungkin dapat membantu anda menurunkan berat badan dengan lebih pantas.

Vitamin ini dapat meningkatkan metabolisme badan yang secara tidak langsung akan mempercepatkan pembakaran lemak.

Menurut sebuah kajian yang dimuatkan di dalam jurnal
Frontiers in Endocrinology
, individu yang kurang mengambil vitamin B-12 didapati mempunyai berat badan berlebihan.

Oleh sebab itu, cuba tambahkan makanan yang mengandungi vitamin B12 dalam diet harian anda. Ia amat bermanfaat untuk memastikan anda kekal kurus dan langsing.

3.
Probiotik

Probiotik merupakan bakteria atau yis hidup
 yang amat bermanfaat untuk badan. Ramai yang sangka bakteria dan yis ini adalah sejenis kuman yang boleh menyebabkan penyakit.

Namun, badan manusia sebenarnya mengandungi pelbagai bakteria, dan ada di antaranya merupakan bakteria ‘baik’ yang mempunyai tugas masing-masing untuk memastikan kita kekal sihat.

Probiotik bukan sahaja baik untuk kesihatan sistem pencernaan, ia juga dapat membantu anda menurunkan berat badan!

Selain itu, ada juga kebaikan tambahan yang boleh anda dapati daripada suplemen probiotik. Ia dapat
mengekalkan bakteria baik dalam perut
 pada tahap yang sihat walaupun anda melakukan perubahan dalam diet.

4.
Inulin

Inulin
merupakan satu komponen serat
 yang boleh dijumpai di dalam pelbagai jenis sayur-sayuran dan buah-buahan seperti pisang, bawang, asparagus dan gandum.

Suplemen ini dapat membantu anda menurunkan berat badan dan menstabilkan microbiota perut.

Oleh sebab itu, suplemen yang mengandungi inulin mungkin dapat membantu mereka yang ingin menguruskan badan.
Dalam masa yang sama, suplemen ini juga dapat mengawal selera makan.

Walau bagaimanapun, bagi mereka yang ingin mengambil suplemen untuk kurus ini, anda dinasihatkan untuk minum air dengan banyak bagi mengelakkan sebarang ketidakselesaan.

Kaji sebelum beli suplemen kurus

Sebelum membeli apa-apa jenis suplemen, pastikan anda kaji dulu senarai kandungannya.

Selain itu, periksa juga kesahihan suplemen kurus tersebut supaya ia tidak akan mendatangkan sebarang bahaya kepada anda pada masa hadapan.

Selain itu, ibu yang mengandung tidak digalakkan untuk mengambil apa-apa jenis suplemen.
Dalam masa yang sama, sebarang produk yang menjanjikan penurunan berat badan yang drastik perlu dielakkan.

Ada beberapa jenis suplemen di pasaran yang mengandungi ubat-ubatan preskripsi yang berbahaya terhadap kesihatan.

Bukan itu sahaja, suplemen juga boleh menyebabkan tindak balas yang berbahaya terhadap badan.

Sebagai contoh, ephedra merupakan sejenis herba yang sering digunakan untuk tujuan menguruskan berat badan.

Ephedra telah diharamkan penggunaannya oleh FDA kerana ia boleh
menyebabkan masalah tekanan darah tinggi
, degupan jantung yang tidak sekata, strok, sawan dan sakit jantung.

Oleh sebab itu, lakukan kajian terlebih dahulu sebelum membeli apa-apa jenis suplemen. Disebabkan harganya yang mahal, pastikan anda tidak menghabiskan duit untuk membeli produk yang tidak berkesan.

Kesimpulan

Pil kurus selalunya dijual sebagai makanan tambahan. Antara bahan yang terkandung di dalam suplemen ini ialah vitamin, mineral, serat, kafein dan juga herba lain.

Ada di antara pil ini yang dikatakan dapat menguruskan badan dengan pantas, menambah nutrisi, menguatkan tenaga, membina otot atau membakar lemak.

Walau bagaimanapun, pastikan anda lakukan kajian sebelum membeli.

Ingatlh! Suplemen juga bukanlah ubat. Ia juga tidak boleh digunakan untuk mengubati sebarang penyakit.


Malaysia Terlibat Dalam Ujian Klinikal WHO Bagi Usaha Melawan COVID-19, Tahniah!

Untuk mendapatkan lebih banyak info tentang coronavirus di Malaysia, sila dapatkannya
di sini
.

Bagi membantu
mencari rawatan berkesan
 merawat COVID-19, Pertubuhan Kesihatan Sedunia (WHO) bersama beberapa organisasi lain melancarkan “Solidarity”, iaitu sebuah percubaan ujian klinikal antarabangsa.

The Solidarity Trial
akan membandingkan 4 pilihan rawatan dengan standard perawatan, untuk
menilai keberkesanan relatif terhadap COVID-19
.

Solidarity Trial
ini bertujuan untuk mengetahui dengan cepat sama ada ubat-ubatan tertentu akan
memperlambatkan perkembangan penyakit atau meningkatkan kelangsungan hidup
.

[covid_19]

Cepatkan masa kenal pasti kaedah merawat COVID-19 efektif

Biasanya bagi 1 ujian klinikal secara rawak yang dijalankan memerlukan masa bertahun-tahun bagi merancang dan melaksanakannya.

Walau bagaimanapun, melalui
Solidarity Trial
ini akan dapat mengurangkan masa bagi mengenal pasti rawatan efektif merawat COVID-19 sehingga 80%.

Pelaksanaan
ujian klinikal kepada seorang pesakit dalam 1 percubaan rawak tunggal akan membantu memudahkan perbandingan rawatan.

Ia akan mengatasi risiko percubaan kecil yang tidak menghasilkan bukti yang kuat dalam menentukan keberkesanan relatif rawatan berpotensi.

Baca juga:

Penglibatan Malaysia dalam
Solidarity
merawat COVID-19

Pelancaran
Solidarity Trial
ini menyaksikan penglibatan Malaysia dalam usaha global untuk menguji beberapa ubatan bagi merawat COVID-19.

Dalam ujian klinikal ini, gabungan 4 ubatan berbeza akan digunakan iaitu:

Remdesivir

Lopinavir/Ritonavir

Interferon beta-1a

Chloroquine
 dan
hydroxychloroquine

Menurut Ketua Pengarah Kesihatan Kementerian Kesihatan Malaysia (KKM), Datuk Dr Noor Hisham Abdulllah,
 proses pelaksanaan ujian klinikal
 ubatan untuk merawat COVID-19 bagi individu yang dijangkiti akan bermula tidak lama lagi.

9 hospital KKM yang akan terlibat
 dalam ujian ini adalah:

Hospital Tuanku Fauziah

Hospital Sultanah Bahiyah

Hospital Pulau Pinang

Hospital Sungai Buloh

Hospital Kuala Lumpur

Hospital Melaka

Hospital Tengku Ampuan Afzan

Hospital Umum Sarawak

Hospital Queen Elizabeth

Artikel berkaitan
:

Risiko Masih Ada Walaupun Sudah Sembuh Dari Virus COVID-19?

Khidmat Pemeriksaan COVID-19 Dari Rumah, Bagaimana Nak Buat?

“Penglibatan Malaysia dalam percubaan ini adalah bagi membantu mencari ubat menyelamat dan merawat COVID-19 pada pesakit melalui penilaian keberkesanan dan keselamatan,”ujar Datuk Dr Noor Hisham.

KKM Institute for Clinical Research (ICR) dan Clinical Research Malaysia (CRM) akan membantu dalam pelaksanaan percubaan yang dimulakan oleh WHO di Malaysia.

Ujian klinikal vaksin merawat COVID-19

Pada penghujung Mac lalu, seramai 45 individu menjadi sukarelawan dalam ujian klinikal bagi menilai keberkesanan vaksin COVID-19.

Ujian klinikal ini dilakukan di Kaiser Permanente Washington Health Research Institute (KPWHRI) di Seattle.

Ujian yang dibiayai oleh Institut Alergi dan Penyakit Berjangkit Negara (NIAID) ini membabitkan
individu yang berusia antara 18 hingga 55 tahun
.

 Mereka akan diberikan jumlah dos yang berbeza-beza.

Menurut Institut Kesihatan Nasional Amerika Syarikat (NIH),
setiap sukarelawan terlibat akan menerima 2 dos vaksin COVID-19
.

Vaksin tersebut akan diberikan melalui suntikan intraotot, selang 28 hari.

Pengarah NIAID, Anthony Fauci memberitahu, selepas terima 2 suntikan vaksin, setiap individu akan diminta ke klinik bagi mendapatkan pemeriksaan susulan.

Ia kemudiannya diikuti pemeriksaan berkala dalam tempoh setahun.

Walaupun ujian klinikal tersebut berjalan lancar, namun ia mungkin memerlukan tempoh masa 12 hingga 18 bulan sebelum vaksin dapat digunakan secara meluas.

[mc4wp_form id=’115319″]

Akhir kata

Kami di Hello Doktor memohon kerjasama semua pembaca untuk mematuhi segala saranan dan perintah yang diumumkan oleh kerajaan.

Jadilah individu yang bertanggungjawab dengan hanya duduk di rumah dan mengurangkan
pergerakan
 di luar rumah
.

Dalam zaman kecanggihan teknologi ini, terdapat pelbagai cara untuk
membolehkan anda berhubung dengan keluarga dan orang tersayang bagi bertanyakan
 khabar mereka.

#HelloHealthGroup, #HelloDoktor, #HelloHealthCoronaVirus


Konkusi

Definisi

Apa itu Konkusi?

Konkusi merupakan sejenis kecederaan traumatik otak yang disebabkan oleh pukulan pada kepala atau badan, jatuh, atau kecederaan lain yang mana otak bergegar atau bergoyang di dalam tengkorak. Walaupun mungkin terdapat kesan luka atau lebam pada kepala atau muka, mungkin juga tiada langsung tanda kecederaan otak yang dapat dilihat. Anda tidak perlu pengsan (tidak sedar diri) untuk mengalami konkusi. Sesetengah individu akan mempunyai simptom-simptom konkusi yang ketara, seperti pengsan atau lupa mengenai perkara yang berlaku sebelum cedera, tetapi individu lain tidak mengalaminya. Kebanyakan orang akan sembuh sepenuhnya daripada konkusi hanya dengan rehat. Sesetengah orang akan sembuh selepas beberapa jam. Orang lain mengambil masa beberapa minggu untuk sembuh.

Apakah kebarangkalian Konkusi?

Sesiapa sahaja boleh cedera akibat jatuh, kemalangan kereta, atau melakukan mana-mana aktiviti harian. Jika anda menyertai sukan yang lasak seperti bola sepak atau tinju, anda berisiko tinggi untuk mengalami konkusi.

Walau bagaimanapun, perkara ini dapat dielakkan dengan mengurangkan faktor risiko. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Konkusi?

Tanda dan simptom konkusi berbeza bergantung kepada keterukan kecederaan dan individu yang tercedera. Tidak sedarkan diri selalu berlaku apabila individu tersebut mengalami konkusi adalah tidak benar. Sesetengah individu akan tidak sedarkan diri, tetapi yang lain tidak mengalaminya.

Simptom-simptom ini mungkin akan terus berlaku, atau ia mungkin tidak menunjukkan sebarang simptom selama beberapa jam, hari, minggu, atau bahkan berbulan-bulan selepas cedera. Beberapa tanda konkusi yang biasa berlaku termasuk:

Tidak sedarkan diri seketika selepas cedera

Masalah memori

Keliru

Mengantuk atau berasa lembap

Pening

Penglihatan berganda atau penglihatan kabur

Sakit kepala

Mual atau muntah

Sensitif terhadap cahaya atau bunyi

Masalah keseimbangan

Reaksi perlahan terhadap rangsangan

Semasa tempoh penyembuhan selepas konkusi, anda mungkin mengalami simptom berikut:

Iritabiliti

Sensitiviti terhadap cahaya atau bunyi

Sukar untuk fokus.

Sakit kepala sederhana.

Bila saya harus berjumpa doktor?

Anda harus menghubungi doktor anda jika anda mempunyai sebarang masalah berikut:

Tidak sedarkan diri, walaupun hanya sekejap.

Mana-mana tempoh amnedia, atau hilang ingat tentang sesuatu peristiwa.

Rasa bingung atau keliru.

Sakit kepala.

Muntah.

Sawan.

Selain itu, bagi kanak-kanak di bawah usia 2 tahun, sebarang bengkak pada kulit kepala atau abnormaliti pada perlakuan mereka.

Punca

Apakah punca Konkusi?

Otak anda mempunyai konsistensi seperti gelatin. Otak dilindungi daripada lambungan dan hentakan harian oleh cecair serebrospinal di dalam tengkorak. Pukulan kuat pada kepala dan tengkuk anda atau pada bahagian atas badan menyebabkan otak anda mengelunsur kebelakang dan hadapan dinding dalaman tengkorak anda dengan kuat.

Pecutan atau kehadapan (accleration) dan kebelakang (decleration) kepala secara tiba-tiba, disebabkan oleh peristiwa tertentu seperti kemalangan kereta atau digoncang dengan kuat, juga boleh mengakibatkan kecederaan otak.

Kecederaan ini mempengaruhi fungsi otak, biasanya dalam tempoh yang pendek, mengakibatkan tanda dan simptom konkusi.

Kecederaan otak sebegini mungkin akan menyebabkan pendarahan di dalam atau di sekeliling otak anda, mengakibatkan simptom seperti mengantuk dan keliru berpanjangan yang mana akan berlaku terus dan kemudian.

Pendarahan di dalam otak boleh membawa maut. Oleh itu sesiapa yang mengalami kecederaan kepala perlu dipantau selama berjam-jam selepas dirawat dan memerlukan penjagaan kecemasan jika simptom menjadi bertambah teruk.

Faktor-faktor Risiko

Apakah yang meningkatkan risiko saya kepada Konkusi?

Terdapat pelbagai faktor risiko bagi keadaan kesihatan ini, seperti:

Menyertai sukan yang berisiko tinggi, seperti bola sepak, hoki, rugbi, tinju, atau sukan sentuh yang lain; risiko ini akan bertambah jika terdapat kekurangan dalam alat keselamatan dan pengawasan yang betul.

Terlibat dalam kemalangan kenderaan bermotor.

Terlibat dalam kemalangan penjalan kaki atau basikal.

Menjadi askar yang terlibat dalam peperangan.

Menjadi mangsa penderaan fizikal.

Jatuh, terutamanya pada kanak-kanak muda dan golongan dewasa yang lebih tua.

Pernah mengalami konkusi sebelum ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Konkusi didiagnosis?

Jika doktor mengesyaki anda mungkin mengalami keadaan ini, pemeriksaan fizikal akan dilakukan dan beberapa ujian juga akan disarankan oleh doktor anda. Doktor akan bertanya soalan yang menguji keupayaan anda untuk menumpukan perhatian, belajar dan memori anda. Doktor anda juga akan cuba menguji kepantasan anda untuk menyelesaikan masalah. Doktor juga akan menunjukkan satu objek kepada anda, kemudian menyembunyikan objek tersebut dan meminta anda ingat apakah objek tersebut. Selepas itu, doktor akan memeriksa kekuatan, keseimbangan, koordinasi, refleks, dan sensasi.

Ujian neuropsikologikal telah digunakan secara menyeluruh selepas konkusi. Ujian ini hanyalah salah satu daripada pelbagai cara yang doktor anda boleh gunakan bagi mengetahui kebolehan anda untuk berfikir dan mengingat selepas konkusi. Ujian ini juga boleh menunjukkan jika anda mengalami sebarang perubahan emosi dan mood selepas konkusi. Kadang kala doktor akan melakukan ujian bergambar seperti pengimbas CT atau MRI bagi memastikan otak anda tidak lebam atau berdarah.

Bagaimana pesakit Konkusi dirawat?

Rawatan bagi konkusi berdasarkan keterukan simptom anda. Anda mungkin memerlukan pembedahan atau prosedur perubatan yang lain jika anda mengalami pendarahan di dalam otak, bengkak pada otak, atau kecederaan yang serius pada otak. Walau bagaimanapun, mujurlah kebanyakan konkusi tidak memerlukan pembedahan atau sebarang rawatan perubatan yang besar.

Ketika 24 jam pertama selepas kecederaan, doktor anda akan menyuruh seseorang untuk membangunkan anda setiap dua hingga tiga jam. Perkara ini bagi memastikan supaya anda tidak koma dan juga membolehkan seseorang untuk memeriksa tanda konkusi yang teruk atau perlakuan yang abnormal.

Bagi kes konkusi yang menyebabkan sakit kepala, doktor anda akan menyarankan ubat pelega kesakitan tanpa preskripsi seperti ibuprofen (Advil) atau acetaminophen (Tylenol). Doktor anda juga akan meminta supaya anda mendapat rehat yang banyak, elakkan bersukan dan aktiviti lasak yang lain, serta elakkan daripada memandu kenderaan atau menunggang motosikal selama 24 jam atau bahkan untuk beberapa bulan, bergantung kepada keterukan kecederaan anda. Alkohol mungkin akan memperlahankan proses penyembuhan, jadi tanya doktor anda jika anda harus menjauhi alkohol. Jika anda harus menjauhi alkohol, tanya doktor anda untuk berapa lama.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Konkusi?

Memakai topi kelendar yang bersesuaian dan kelengkapan keselamatan atlit yang lain ketika melakukan aktiviti sukan, anda dapat mengurangkan risiko untuk mengalami konkusi. Sentiasa pastikan topi kelendar dan kelengkapan yang lain dapat muat dengan baik dan dipakai dengan betul. Tanya jurulatih atau profesional sukan yang lain mengenai teknik untuk bermain dengan selamat, dan pastikan anda mengikut semua nasihat mereka.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Pastikan Ada 5 Checklist Migrain Ini Dulu Sebelum Hadir Temujanji Dengan Doktor

Temujanji doktor bagi pemeriksaan migrain atau sakit kepala boleh menjadi 1 pengalaman yang agak menakutkan dan mendebarkan.

Apatah lagi jika ia adalah pengalaman pertama anda.

Apa yang dirasai sewaktu temujanji ini boleh dipengaruhi oleh beberapa faktor terutamanya jika
simptom yang dialami menunjukkan anda mempunyai penyakit berkaitan neurologi
.

Bagi mengelakkan pengalaman seperti itu, ikuti senarai yang perlu anda sediakan sebelum hadir ke temujanji doktor.

Checklist
 ini boleh membantu anda untuk tidak terlalu stres selain dapat merawat migrain yang dialami dengan lebih berkesan.

#1. Rekod sejarah migrain yang lepas

Dari segi undang-undang, setiap individu berhak untuk mengakses rekod perubatan masing-masing sama ada rekod semasa atau yang terdahulu.

Ada sesetengah doktor atau staf perubatan yang enggan mendedahkan rekod perubatan atau sejarah migrain pesakit
, tapi mereka sebenarnya dilarang berbuat sedemikian.

Apabila permintaan bertulis diberikan kepada pegawai berkenaan, mereka mestilah menyediakan rekod sejarah migrain seperti yang diminta.

Penyediaan
rekod sejarah migrain lampau kepada doktor yang sedang merawat anda akan memudahkannya untuk melakukan diagnosis yang tepat.

Doktor juga boleh tentukan jika anda perlu membuat temujanji dengan pakar neurologi atau tidak untuk tujuan pemeriksaan lanjut.

Doktor pakar neurologi adalah individu yang paling tepat dan berkelayakan untuk menjalankan beberapa ujian pengesanan bagi mengenal pasti penyakit yang anda alami.

#2. Senarai ubat-ubatan

Antara perkara penting lain yang perlu disediakan sebelum berjumpa doktor ialah senarai ubat-ubatan yang pernah anda ambil sama ada pada masa sekarang atau sebelum ini.

Ini termasuklah ubat yang dipreskripsikan oleh doktor atau yang dibeli di kaunter farmasi.

 Ia tidak semestinya ubat untuk merawat migrain sahaja.

Selain jenis ubatan,
anda juga perlu menyenaraikan dos dan kekerapan pengambilan ubat-ubatan tersebut
.

Ini akan membantu doktor untuk mengenal pasti ubat yang mungkin memberi kesan sampingan kepada tubuh, sekali gus menyebabkan migrain.

Selain itu, pastikan juga anda
menyenaraikan sebarang pengambilan multivitamin atau suplemen herba yang sedang atau telah diambil sebelum ini
.

Ini kerana, terdapat banyak produk sebegini yang disalah anggap mampu memberikan pelbagai manfaat kesihatan.

Jauhi pengambilan produk sebegini memandangkan kebanyakannya tidak cukup bukti saintifik baik untuk migrain anda.

Doktor akan membantu menyediakan alternatif yang lebih sesuai sebagai pengganti produk-produk sebegini.

#3. Catatkan kekerapan dan pemicu kepada migrain anda

Catatan seperti ini boleh membantu doktor untuk lebih memahami keadaan sakit kepala yang sedang anda alami.

Antara perkara yang perlu dicatatkan
ialah kekerapan migrain yang dialami, tahap kesakitan yang dirasai, dan tempoh migrain tersebut berlaku
.

Anda juga disarankan untuk
mencatatkan perkara yang mencetuskan migrain
 dan kaedah rawatan yang pernah digunakan sebelum ini.

Melalui catatan ini, doktor akan menyenaraikan beberapa perkara untuk anda turuti bagi menguruskan migrain yang dialami.

#4. Senaraikan soalan yang ingin ditanya

Selalulah bertanya soalan kepada doktor anda.

Walaupun kita banyak kali diingatkan untuk bertanya kepada doktor jika ada sebarang kemusykilan, tapi kita lebih cenderung untuk tidak bertanya soalan-soalan penting kepada doktor.

Jika tidak bertanya soalan semasa temujanji, anda mungkin tidak dapat memahami keadaan yang anda alami.

Malahan, ini juga mungkin akan menyebabkan berlakunya kesilapan ketika diagnosis dijalankan.

Hal ini benar-benar berlaku dan kadangkala ia boleh meragut nyawa.

Jadi, sediakan dahulu soalan penting untuk ditanyakan kepada doktor sewaktu hadir temujanji kelak.

Langkah ini penting kerana ada masanya anda perlu melakukan sendiri cara melegakan simptom migrain yang anda alami.

#5. Sentiasa yakin diri

Perkara terakhir yang perlu anda sediakan ialah
bersedia dan yakin pada diri sendiri sewaktu ingin menghadiri temujanji doktor
.

Walaupun ia mungkin 1 pengalaman yang mendebarkan,
tapi dengan adanya keyakinan dan keinginan untuk mempelajari sesuatu, ia boleh mengurangkan perasaan tersebut
.

Pada masa yang sama, sakit kepala yang dialami mungkin turut menjejaskan kesihatan mental anda.

 Tetapi,
jangan sesekali biarkan ia mempengaruhi diri sehingga anda hilang keyakinan diri
.

Kesimpulan

Senarai ini bukan sahaja membantu untuk memahami keadaan dan sejarah migrain anda, tapi juga memberikan keyakinan kepada doktor tentang objektif anda hadir ke temujanji.

Jangan risau lagi selepas ini kerana doktor pasti akan membantu anda untuk menguruskan migrain yang anda alami.


Cara Membuang Tatu Badan

Sesetengah orang melakukan tatu badan untuk menandakan peristiwa penting dalam kehidupan mereka. Proses mencacah tatu adalah menyakitkan dan rumit serta memerlukan penjagaan yang betul. Sebaliknya, selepas mempunyai tatu, ramai yang ingin menyingkirkannya tetapi tidak tahu tentang prosedur pembuangan yang betul. Terutamanya bagi yang beragama Islam, mempunyai tatu yang tidak dibenarkan dalam agama mungkin keputusan yang anda kesali. Jika anda pernah mencacah tatu dan menyesalinya, jangan risau. Artikel ini menyediakan pembaca dengan segala pemahaman mengenai tatu termasuk penjagaan dan cara menyingkirkan tatu badan dengan selamat.

Penjagaan tatu jika anda memilikinya

Sejurus selepas membuat tatu

Pastikan pembalut atau penutup selama 1 hingga 3 jam selepas tatu dibuat. Pembalut ini akan mengumpul darah dan dakwat daripada tatu segar. Masa untuk membiarkan balutan bergantung kepada tatu.

Pastikan tatu bersih dengan mencuci beberapa kali sehari dengan sabun antibakteria dan sabun tanpa wangian untuk mengelakkan jangkitan. Kekalkan tabiat ini sehingga tatu agak sembuh. Jangan sentuh tatu jika anda tidak membasuh tangan anda.

Pastikan tatu terhidrat dengan menggunakan salap
(ointment)
 selepas mencuci. Lakukan ini untuk beberapa hari pertama. Walau bagaimanapun, hanya sapukan lapisan nipis untuk membiarkan tatu sembuh dengan cepat. Terlalu banyak salap boleh menghalang proses penyembuhan. Selepas beberapa hari menggunakan salap, masa untuk bertukar kepada losyen.

Berikan ruang kepada tatu untuk bernafas dengan tidak memakai pakaian terlalu ketat. Cuba untuk elakkan tidur pada sisi yang bertatu. Geseran dengan pakaian boleh mengakibatkan kehilangan dakwat atau kerosakan kepada tatu.

Sementara tatu dalam proses penyembuhannya, elakkan berenang, mandi dalam tab atau melakukan aktiviti yang menyebabkan peluh berlebihan. Di samping itu, elakkan mendedahkan kulit kepada matahari untuk dua minggu pertama. Ini boleh merosakkan tatu dan memperlahankan proses penyembuhan.

Apabila mandi, pastikan air mandian tidak panas dan jangan mandi terlalu lama.

Jangan usik, kupas atau gores tatu. Ia boleh menjejaskan tatu atau warnanya.

Penjagaan jangka masa panjang

Selepas tatu sembuh sepenuhnya, keluar dengan memakai krim pelindung matahari sebelum mendedahkannya kepada cahaya matahari.

Sentiasa pastikan tatu dilembapkan. Ini akan mengelakkan tatu pudar.

Bagaimana untuk membuang tatu dengan selamat?

Cara paling selamat untuk membuang tatu ialah menggunakan penyingkiran tatu profesional. Tiada cara alternatif di rumah yang selamat.

Terdapat beberapa perkara yang perlu dipertimbangkan apabila anda ingin menyingkirkan tatu. Termasuklah:

Ketahui kaedah yang akan anda lakukan. Cara yang paling biasa untuk menyingkirkan tatu ialah menggunakan laser. Selain laser, terdapat alternatif lain seperti cryosurgery, chemical peel, pembedahan atau dermabrasion.

Pilih pakar yang bereputasi atau professional untuk menjalankan pembuangan.

Pilih kaedah pembuangan yang sesuai dengan tatu anda.

Kaedah untuk membuang tatu:

Kaedah laser

Kaedah ini menggunakan sinaran cahaya dengan kepekatan yang tinggi. Pancaran cahaya ini akan mengesan dakwat yang berlainan daripada tona kulit, kemudian memecahkan dakwat kepada zarah-zarah kecil untuk diserap tubuh.

Dermabrasion

Dalam kaedah ini, kulit akan diberikan ubat bius dan lapisan luar kulit dikupas untuk mendedahkan lapisan kulit di bawah tatu. Dakwat akan dibuang sewajarnya.

Pembedahan

Jika tatu tidak besar, kaedah ini berfungsi dengan baik untuk mengeluarkan tatu sepenuhnya. Kulit akan dipotong kemudian luka akan dijahit.

Cryosurgery

Tatu dibakar dengan nitrogen cecair selepas dibekukan.

Chemical peel

Bahan kimia akan digunakan pada tatu untuk menjadikannya melepuh dan terkupas. Kaedah ini dan
cryosurgery
 tidak berkesan seperti laser kerana ia tidak dapat menghapus tatu sepenuhnya.

Menjaga tatu yang baru dibuat adalah sangat penting. Begitu juga proses membuang tatu mesti dilakukan secara selamat. Oleh itu, fikir dua kali sebelum membuat keputusan untuk mendapatkan tatu. Jangan bertindak dan menyesalinya di kemudian hari.


Usah Khuatir, Rupanya Ini Punca Zakar Tegang Meskipun Tanpa Rangsangan!

Untuk pengetahuan anda semua,
kadangkala zakar lelaki mungkin boleh tegang dengan sendiri
 meskipun tanpa rangsangan secara seksual. Ia dinamakan sebagai zakar ereksi spontan.

Sebenarnya, situasi ini mungkin pernah dialami oleh semua lelaki tanpa sedar
 terutamanya ketika bangun daripada tidur
. Ya, usah khuatir kerana ia mungkin sesuatu yang normal.

Persoalannya, apa dia punca ereksi spontan berlaku? Jom terus baca artikel dengan lebih lanjut!

Mengenai ereksi zakar yang normal…

Ereksi adalah satu keadaan di mana zakar lelaki membesar, mengeras dan menegang apabila darah mengalir dan mengisi salur
corpora cavernosa
yang wujud di dalamnya.

Proses ereksi ini adalah sangat penting di dalam sistem pembiakan lelaki kerana ia bertujuan untuk
melepaskan air mani dan sperma ketika ejakulasi
 di saat hubungan seks berlangsung.

Kebiasaannya, ereksi zakar akan bermula setelah dirangsang serta boleh bertahan selama beberapa minit dan kendur secara sendiri selepas tamat melakukan hubungan seksual.

Pun begitu, ada juga ketika di mana zakar ereksi spontan itu terjadi tanpa sebarang rangsangan seksual. Namun usah khuatir, kerana ia mungkin normal akibat faktor yang tertentu.

Bagaimana zakar boleh tegang secara sendiri?

Zakar itu adalah salah satu daripada organ seks lelaki, maka segala aktiviti yang terjadi pada alat sulit lelaki ini akan dikaitkan dengan segala hal yang berkaitan dengan seks.

Seperti mana yang kita semua mungkin sudah tahu, zakar boleh tegang apabila dirangsang secara seksual dari deria penglihatan, pendengaran, sentuhan mahupun fantasi.

Tidak hanya itu, mungkin ada juga keadaan di mana zakar ereksi spontan berlaku akibat darah yang mengalir dan mengisi salur di dalamnya secara automatik serta tanpa kawalan.

Ya, ia mungkin masih lagi normal dan zakar boleh mengendur secara sendiri jika ia tidak didalangi oleh
kondisi bahaya pada alat kemaluan lelaki seperti penyakit
priapsm
.

Apa kemungkinan punca zakar ereksi spontan itu berlaku?

Ketegangan alat kemaluan lelaki tanpa sebarang rangsangan seksual itu adalah ereksi spontan dan ia boleh berlaku pada sesiapa, di mana-mana tempat atau pada bila-bila masa untuk lelaki.

Ia adalah sesuatu yang sangat normal buat remaja lelaki ketika sedang mengalami akil baligh namun juga boleh terjadi kepada individu lebih dewasa angkara faktor yang lain.

#1. Zakar ereksi kerana perubahan hormon dalam tubuh badan

Umum mengetahui bahawa
hormon testosteron akan memainkan peranan yang sangat penting
 terhadap fungsi dan sistem seksual seorang lelaki. Tanpanya, maka kurang ‘jantan’ individu lelaki tersebut.

Sekiranya berlaku sebarang perubahan hormon ini secara mendadak dan tiba-tiba dalam tubuh badan seorang lelaki, maka ereksi spontan mungkin akan terjadi di luar kawalan.

Terkadang, zakar juga mungkin boleh menegang tatkala anda sedang bekerja, berehat, mandi, makan serta lain-lain aktiviti dan ia masih lagi normal tanpa perlu anda khuatir.

#2. Perjalanan tahap tidur waktu malam

Di saat sedang tidur pada waktu malam, lelaki mungkin akan mengalami sekitar 3 ke 5 kali ereksi spontan kira-kira 25 ke 35 minit akibat perjalanan tahap tidur waktu malam.

Fenomena yang turut dikenali dengan nama
rapid eye movement
 (REM) ini juga adalah situasi yang akan berlaku pada semua orang ketika sedang tidur dan ada beberapa tahap.

Ketika berada pada tahap tertentu, otak akan memberi perintah bagi darah untuk mengalir dan mengisi kawasan sekitar zakar,
terutamanya ketika lelaki sedang mimpi basah
.

Punca zakar ereksi spontan #3.
Priapism

Ada satu lagi punca situasi ini berlaku dan ia adalah antara dalang yang paling ditakuti iaitu akibat sejenis penyakit bernama
priapsm
,
di mana zakar tegang tanpa sebab
.

Kondisi ini akan terjadi angkara darah yang mengalir dan mengisi salur di dalam zakar tersekat atau terperangkap di situ sehingga tidak mampu untuk keluar seperti sediakala.

Apa yang membimbangkan adalah ia boleh jadi punca kesakitan dan ketidakselesaan yang sangat teruk sehingga boleh merosakkan zakar jika ia tidak dirawat dengan kadar segera.

Apa yang lelaki mungkin boleh buat jika zakar ereksi terjadi?

Cuba bayangkan jika ereksi spontan ini berlaku di tempat umum yang anda sudah tentu akan cuba untuk sorok tapi tidak mampu.
Apa yang lelaki mungkin boleh buat jika ia terjadi
?

Tutup alat sulit dengan sesuatu
– Pertama sekali, jangan panik dan tutup alat sulit dengan sesuatu objek paling mudah anda capai dan duduk diam

Cuba alih minda
– Di masa yang sama, cuba alih minda dengan memikirkan perkara lain yang membosankan atau menakutkan bagi mengalihkan perhatian

Cuba jalan kaki
– Kemudian, cuba jalan kaki menuju ke tempat lain agar darah dapat mengalir dan mengisi anggota tubuh badan lain seperti kaki atau tangan

Pergi ke tandas
– Jika ia masih tegak berdiri, maka dengan perlahan sila menuju ke tandas atau tempat tersorok yang lain agar ia tidak terlihat oleh orang lain


Prolaps Rektum

Definisi

Apa itu Prolaps Rektum?

Prolaps rektum merupakan istilah sering digunakan secara sinonim dengan prolaps rektum penuh (prolaps rektum luaran), di mana dinding rektum telah terjulur sehingga menonjol keluar dari dubur dan kelihatan di luar badan. Prolaps rektum boleh berlaku tanpa sebarang simptom, tetapi bergantung kepada sifat prolaps mungkin terdapat lendir mukus (lendir yang berasal dari anus), pendarahan rektum, tahap inkontinens fekal dan simptom-simptom penyahtinjaan yang terhalang.

Apakah kebarangkalian Prolaps Rektum?

Prolaps rektum biasanya lebih biasa di kalangan wanita tua, walaupun ia mungkin berlaku tanpa mengira usia dan pada kedua-dua jantina. Ia jarang sekali mengancam nyawa, tetapi simptom-simptomnya boleh melemahkan jika tidak dirawat. Kebanyakan kes prolaps luar boleh dirawat dengan jayanya, selalunya dengan prosedur pembedahan. Prolaps dalaman sememangnya sukar untuk dirawat dan pembedahan mungkin tidak sesuai untuk kebanyakan pesakit.

Simptom-simptom

Apakah simptom-simptom Prolaps Rektum?

Tanda-tanda dan simptom-simptom prolaps rektum termasuk:

Sejarah jisim tersembul

Darjah-darjah inkontinens fekal, yang mungkin hanya kelihatan seperti lelehan lendir.

Sembelit juga digambarkan sebagai tenesmus (rasa membuang air besar yang tidak lengkap) dan penyumbatan nyahtinja

Rasa penat.

Pendarahan rektum.

Cirit-birit dan tabiat buang air besar yang tidak menentu

Pada mulanya, jisim itu mungkin menonjol melalui saluran dubur hanya semasa buang air besar dan meregang, dan kembali ke dalam secara spontan selepas itu. Kemudian, jisim itu mungkin perlu ditolak selepas penyahtinjaan. Ini boleh berlaku untuk keadaan prolaps kronik dan keadaan yang parah, yang ditakrifkan sebagai prolaps spontan yang mana ianya sukar untuk disimpan dan menonjol keluar jika berjalan kaki, berdiri untuk tempoh yang lama, batuk atau bersin (pelakuan Valsalva). Tisu rektum prolaps kronik mungkin menjalani perubahan patologi seperti penebalan, ulser dan pendarahan.

Jika prolaps terperangkap secara luaran di luar sfinkter dubur, ia mungkin tersepit dan terdapat risiko penembusan. Ini mungkin memerlukan pembedahan segera sekiranya prolaps tidak dapat dikurangkan secara manual. Menyapu gula pasir pada tisu rektum yang terdedah boleh mengurangkan edema (bengkak) dan memudahkan untuk mengurangkannya.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik untuk membincangkan dengan doktor anda apa yang terbaik untuk keadaan anda.

Punca

Apakah Punca Prolaps Rektum?

Sebab yang tepat tidak diketahui dan telah banyak dibahaskan. Terdapat beberapa keabnormalan pada lantai pelvis yang mempengaruhi pelbagai organ pelvis. Neuropati pudendal dwisisi proksimal (proximal bilateral pudendal neuropathy) telah ditemui pada pesakit prolaps rektum yang mempunyai inkontinens fekal. Penemuan ini dilihat tidak berlaku dalam subjek yang sihat dan mungkin menjadi punca atrofi sfinkter dubur luaran disebabkan denervasi. Sesetengah penulis mencadangkan bahawa kerosakan saraf pudendal adalah punca lantai pelvis  dan dubur sfinkter menjadi lemah dan mungkin merupakan penyebab spektrum gangguan lantai pelvis.

Penemuan ini dilihat tidak berlaku dalam subjek yang sihat dan mungkin menjadi punca atrofi berkaitan denervasi sfinkter dubur luaran. Sesetengah kajian mengatakan bahawa kerosakan saraf pudendal adalah punca lantai pelvis dan dubur sfinkter menjadi lemah dan mungkin menjadi punca tersirat spektrum gangguan lantai pelvis.

Faktor-faktor Risiko

Apakah yang meningkatkan risiko saya kepada Prolaps Rektum?

Banyak faktor yang meningkatkan risiko anda untuk mengalami prolaps rektum. Faktor risiko untuk kanak-kanak termasuk:

Fibrosis sistik. Seorang kanak-kanak yang mempunyai prolaps rektum tanpa sebab yang jelas mungkin perlu diperiksa untuk fibrosis sistik.

Pernah menjalani pembedahan di dubur semasa bayi.

Malnutrisi.

Masalah kecacatan atau masalah fizikal.

Ketegangan (memaksa) semasa membuang air besar

Jangkitan.

Faktor risiko untuk orang dewasa termasuk:

Penegangan semasa membuang air besar kerana sembelit.

Kerosakan tisu yang disebabkan oleh pembedahan atau bersalin.

Kelemahan otot lantai pelvis yang berlaku secara semula jadi dengan usia.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Prolaps Rektum didiagnosis?

Dengan bertanya soalan mengenai simptom anda dan masalah perubatan dan pembedahan lalu, doktor anda akan mendiagnosis prolaps rektum. Doktor juga akan melakukan ujian fizikal, termasuk memeriksa rektum untuk tisu longgar dan untuk mengetahui kekuatan pengecutan sfinkter dubur.

Anda mungkin memerlukan ujian untuk menyingkirkan keadaan-keadaan lain. Sebagai contoh, anda mungkin memerlukan sigmoidoskopi, kolonoskopi, atau enema barium untuk mencari tumor, luka (ulser), atau kawasan luar biasa dalam usus besar. Atau seorang kanak-kanak mungkin memerlukan ujian peluh untuk memeriksa fibrosis sistik jika prolaps telah berlaku lebih dari sekali atau puncanya tidak jelas.

Bagaimana pesakit Prolaps Rektum dirawat?

Pada peringkat awal, prolaps rektum boleh dirawat dengan pelembut najis, supositori dan ubat-ubatan lain. Tetapi kebanyakan orang akhirnya memerlukan pembedahan untuk membaiki prolaps rektum.

Jenis pembedahan yang anda lalui bergantung kepada keparahan prolaps rektum anda dan sebarang masalah kesihatan lain. Pakar bedah akan memilih pembedahan yang sesuai untuk anda. Mereka mungkin mengesyorkan salah satu prosedur ini.

Perineal proctectomy: Pilihan yang ada termasuk prosedur Altemeier dan prosedur Delorme. Dalam kedua-dua prosedur, pakar bedah membuang rektum prolaps melalui insisi pada rektum menonjol. Perineal proctectomy kadang-kadang boleh dilakukan menggunakan anestesia tulang belakang, yang mengurangkan risiko komplikasi dan mempercepatkan pemulihan anda.

Sigmoid resection dan rectopexy: Pakar bedah membuat insisi di abdomen dan membuang kolon sigmoid, bahagian usus besar yang paling dekat dengan rektum dan anus. Prosedur rectopexy mengawal rektum ke struktur tulang yang melekat pada tulang belakang dan pinggul bawah (sakrum). Dalam kebanyakan kes, pembedahan ini boleh dilakukan dengan menggunakan pembedahan yang invasif secara minimum, yang menyebabkan insisi yang lebih kecil dan kemasukan ke hospital yang singkat daripada melakukan pembedahan konvensional.

Rectopexy: Kadang-kadang pakar bedah akan melakukan rectopexy sahaja, tanpa mengeluarkan mana-mana bahagian kolon. Dalam kes ini doktor boleh menggunakan pembedahan robotik.

Bagi kanak-kanak, prolaps rektum biasanya boleh diuruskan dengan pelembut najis atau ubat lain. Jika pembedahan diperlukan, pakar bedah mempunyai pengalaman khusus dalam teknik invasif yang minimum.

Kanak-kanak yang mempunyai prolaps rektum perlu disaring untuk fibrosis sistik, kerana prolaps rektum boleh menjadi tanda penyakit itu.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Prolaps Rektum?

Untuk merawat keadaan asas yang menyebabkan atau mengekalkan keadaan prolaps rektum, kita perlu menangani beberapa faktor yang mungkin menyebabkannya berlaku:

Kawasan rektum yang menyakitkan – Setelah prolaps berlaku, anda mungkin mengalami rasa sakit di otot yang mengelilingi rektum; otot levator ani. Jika anda merasakan otot-otot dari tulang duduk anda (“tulang-tulang duduk’ anda boleh merasa di bahagian bawah punggung apabila anda duduk di kerusi basikal atau permukaan yang keras), befungsi di kedua-dua belah punggung anda dan tepat di bawah sakrum, tulang pinggang yang sedikit bulat dan rata pada pangkal tulang belakang anda) – anda sedang merasakan otot levator ani. Terdapat beberapa teknik yang boleh anda gunakan untuk mengurangkan atau menghilangkan kesakitan di kawasan ini.

Ketegangan untuk membuang air besar atau posisi semasa membuang air besar – Posisi duduk semasa membuang air besar seperti amalan di barat yang duduk di tandas menghalang rektum daripada melurus dan membuka – menjadikan kita lebih cenderung kepada sembelit, buasir dan rekahan. Sembelit boleh memainkan peranan utama dalam prolaps rektum dan keadaan yang bertambah buruk.

Otot pelvis yang lemah, mengalami keregangan atau trauma – Sekiranya anda menggunakan tekanan balas lembut ke otot yang paling dekat dengan kawasan di mana rektum anda menonjol apabila anda membuang air besar, anda mungkin dapat memastikan rektum kekal di dalam dan mengelakkan ia keluar bersama najis.

Terapi badan – Alur anorektal dikerat lilit oleh otot dan ligamen, yang dilalui oleh saraf pudendal. Berikutan pembedahan, kelahiran anak, atau apa-apa jenis trauma atau ketegangan yang berterusan, anda boleh mengalami tegang otot, tendon atau ligamen dalam tisu atau organ yang berkaitan. Tekanan dan kelemahan otot dan ligamen ini boleh menyebabkan prolaps rektum. Cara lain yang akan banyak membantu anda untuk merawat punca tersirat prolaps anda adalah terapi badan dari seorang pengamal yang terlatih

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Stevia: Adakah Ia Alternatif Gula Terbaik?

Masyarakat kita dan gula adalah berpisah tiada. Perhatikan sahaja pengambilan makanan dan minuman kita. Tidak sah rasanya jika tiada gula, bukan? Pun begitu, tahukah anda bahawa ada alternatif selain gula yang boleh kita ambil iaitu gula stevia? Sila ikuti artikel ini untuk mengetahui mengenainya dengan lebih lanjut.

Adakah gula stevia selamat?

Terdapat kajian haiwan yang menyatakan bagaimana ia boleh menjadi toksik kepada
buah pinggang
 serta sistem pembiakan. Ia mungkin juga bermutasi gen. Yang mana salah satu sebabnya FDA tidak membenarkan gula stevia seluruh daun atau tidak sempurna dalam makanan.

Kajian lain menyatakan ia selamat dalam jumlah yang sederhana. FDA pada 2008, telah dianugerahkan statusnya yang dikenali secara umum sebagai status selamat kepada ekstraknya, dan ia telah berada di pasaran tanpa sebarang kebimbangan keselamatan utama.

Manfaat gula stevia terhadap kesihatan

Ia adalah sejenis pemanis semula jadi yang tidak langsung mengandungi
kalori
. Jika anda berazam mahu menurunkan berat badan, ini adalah sangat sesuai buat anda. Pun begitu, impaknya terhadap kesihatan mungkin bergantung kepada amaun herba ini diambil dan juga masa ia diambil. Oleh itu, tidak semua individu akan mendapat manfaat yang sama bagi setiapnya.

Jika anda mempunyai diabetes, sudah pasti herba ini akan membantu mengekalkan kandungan gula dalam darah anda agar ia sentiasa stabil.

Menurut satu kajian pada tahun 2010 yang menggunakan 19 orang individu normal dan 12 orang individu obesiti, didapati bahawa ia akan menurunkan kadar insulin dan glukosa. Ia juga akan membuat peserta kajian itu berasa lebih kenyang dan puas walaupun hanya mengambil kalori yang rendah.

Pun begitu, kajian ini hanya dilakukan di dalam makmal, yang mana sudah tentu jauh sekali berbeza dengan situasi hidup manusia di dalam persekitaran yang normal.

Menurut satu kajian pada tahun 2009 pula, serbuk daun herba ini mampu untuk mengawal
kolesterol
, kajian ini dilakukan dengan peserta kajian mengambil 400 mililiter ekstrak herba ini satu hari dalam masa satu tahun.

Hasilnya,didapati bahawa ia mampu mengurangkan kolesterol LDL atau kolesterol jahat dan
triglycerides
tanpa sebarang kesan sampingan yang lain. Selain itu, tidak pasti juga sama ada ia akan penggunaannya yang agak kurang amaunnya akan mendatangkan impak yang sama.

Selain itu, terdapat lagi beberapa manfaat untuk kesihatan herba ini sebagai alternatif gula, iaitu:

Mengurangkan
 tekanan darah tinggi

Melawan jangkitan rotavirus

Membantu metabolisma gula

Membantu meningkatkan fungsi
buah pinggang

Mendorong vasodilatasi sistemik dan
buah pinggang

Namun demikian, ia juga mempunyai beberapa mudarat yang kadangkala kita terlepas pandang. Pertama sekali, pemanis gula stevia yang telah dipaket dan diproses biasanya telah ditambah dengan bahan perasa lain seperti pati glukosa yang telah diekstrak daripada jagung,
gandum
 atau
beras
.

Selain itu, spesifikasi produk ini yang tidak mencapai regulatori bagi kebanyakan negara serta tidak mempunyai data secukupnya untuk menyokong keselamatan penggunaannya merupakan punca mengapa produk ini kurang mendapat sambutan di kebanyakan negara terutamanya negara kita.

Di Malaysia, keberkesanan penggunaan produk ini masih dalam perdebatan kerana terdapat banyak penemuan saintifik yang bercanggah antara satu sama lain. Badan regulatori seperti
United States Food and Drug Administration
 (FDA) telah melarang penggunaan ekstrak herba ini kerana terdapat kebimbangan terhadap keselamatan penggunaannya terhadap kawalan paras gula dalam darah, kesan kepada sistem reproduktif, sistem kardiovaskular dan buah
pinggang
.

Dalam erti kata yang lain, ia adalah produk yang masih samar-samar akan keselamatan dan keberkesanannya.

Konklusi

Konklusinya,
pemanis stevia
 adalah sejenis produk berasaskan herba yang boleh digunakan sebagai alternatif kepada gula. Ia sebenarnya mendatangkan pelbagai manfaat tetapi juga akan mengakibatkan mudarat pada masa yang sama. Jadi, apa yang anda boleh lakukan?

Pilihan sebenarnya terletak di tangan anda. Bagi anda yang masih mahu mengambilnya, sila pastikan produk itu adalah produk yang terbaik dan telah menepati apa yang ditulis di dalam artikel ini atau yang disarankan oleh doktor.


Anak Tunggal Tidak Lemah Daya Sosial

Meskipun terdapat kebimbangan anak tunggal mungkin dimanjakan berlebihan oleh ibu bapa mereka, remaja tanpa adik-beradik sebenarnya tidak bermasalah  dalam perkembangan kemahiran sosial. Tidak mempunyai adik-beradik didapati tidak mempunyai kesan terhadap kemahiran sosial pelajar.

Saiz keluarga semakin kecil

Kebimbangan mengenai kemahiran sosial kanak-kanak telah meningkat disebabkan saiz keluarga di negara perindustrian semakin kecil. Ini bermakna bahawa lebih ramai anak membesar tanpa adik-beradik.

Sebelum ini, kanak-kanak tanpa adik-beradik dipercayai mempunyai kemahiran sosial yang lemah kerana mereka tidak mempunyai peluang untuk mengamalkan kemahiran tersebut dengan berinteraksi dengan adik-beradik atau saudara mereka.

Kelebihan menjadi anak tunggal

Selama bertahun-tahun, anak tunggal dianggap sebagai mementingkan diri sendiri, tidak berteman, gemar mengarah dan tidak pandai menyesuaikan diri. Stereotaip ini masih lagi wujud dan dipercayai.

Walau bagaimanapun, banyak kajian mencadangkan bahawa anak tunggal mempunyai keupayaan sosial dan akademik yang baik. Ini kebanyakannya kerana dalam keluarga yang besar, setiap kanak-kanak mendapat kurang tumpuan ibu bapa dan sumber pendidikan yang kurang. Orang dewasa yang merupakan anak tunggal mampu membina persahabatan dan menunjukkan ciri-ciri sosial yang sama dengan orang dewasa yang mempunyai adik beradik.  Malah, mereka juga mempunyai kecenderungan untuk menguasai perbendaharaan kata yang lebih baik dan daya humor yang sofistikated kerana mereka dibesarkan dalam keluarga yang lebih ramai orang dewasa.

Walaupun anak tunggal memperoleh kelebihan dengan menjadi satu-satunya anak di dalam rumah, mereka masih mengalami kesulitan dalam kemahiran sosial tertentu. Pun begitu, jurang tersebut akan ditangani kemudian. Disebabkan kekacauan dan potensi konflik, keluarga dengan adik-beradik adalah medan kanak-kanak belajar tentang empati, belas kasihan, dan tahu bagaimana dan bila untuk mempertahankan diri. Sebaliknya anak tunggal mempunyai sedikit peluang untuk mengamalkan kemahiran sosial utama seperti rundingan dan perkongsian.

Pakar percaya bahawa anak-anak belajar bergaul dengan orang lain pada tahun-tahun antara tadika dan sekolah menengah. Kanak-kanak yang tidak mempunyai interaksi rakan sebaya di rumah dengan adik-beradik boleh mengembangkan kemahiran sosial kerana mereka menghadiri sekolah.

Bagaimana untuk menggalakkan kemahiran sosial dalam anak tunggal?

Impak terbesar terhadap pembentukan anak-anak anda adalah keibubapaan anda, bukan berapa banyak anak anda. Di sini, apa yang boleh anda lakukan untuk membantu anak tunggal anda membesar dengan jayanya:

Menggalakkan resolusi konflik yang sihat:
 Pendekatan ibu bapa kepada konflik adalah kunci untuk menggalakkan perkembangan kemahiran sosial mereka. Jangan mengelakkan konflik keluarga. Sebaliknya, gunakannya sebagai platform untuk rundingan, memahami emosi, dan kawalan diri. Anak tunggal boleh mendapat manfaat daripada memerhatikan cara ibu bapa menghadapi konflik kecil.

Menggalakkan hubungan dengan saudara-mara:
 Melalui interaksi dengan saudara-mara daripada semua peringkat umur, mereka dapat membina identiti dan mempelajari kemahiran sosial yang berharga.

Bermain dalam keluarga:
 Interaksi yang dibimbing ibu bapa yang berlaku semasa bermain membolehkan anak tunggal mengembangkan empati, pemahaman sosial, dan kawalan tingkah laku.


Nak Cepat Kurus? Cuba Amalkan Diet Telur, Tapi Betul Ke Berkesan?

Telur adalah salah satu daripada beberapa makanan yang harus diklasifikasikan sebagai “superfoods.” Ia sarat dengan nutrien, sesetengah daripadanya jarang terdapat dalam diet moden. Bagaimanapun, nilai pemakanan telur boleh berbeza-beza, bergantung kepada sama ada anda makan telur atau hanya putih telur. Namun begitu, tahukah anda kalori telur rebus ini?

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu diet telur?

 Terdapat beberapa pelan penurunan berat badan yang berbeza, tetapi seperti yang anda perlu tahu, semua jenis diet kalori telur rebus memerlukan anda makan
 dan makanan berasaskan telur adalah variasi diet yang paling popular
.

Berikut jenis diet berasaskan telur:

Diet 14 hari

Jika anda memilih program diet kalori telur rebus ini, anda akan mengambilnya tiga kali sehari.

Anda tidak akan mengambil apa-apa makanan ringan dan tiada minuman dengan kalori.
Setiap hari, anda makan satu hidangan dengan telur
, tetapi boleh disertakan dengan sumber protein lain seperti ayam atau ikan.

Untuk menambah
protein
 pada pinggan anda, anda boleh menambah sayur rendah karbohidrat seperti brokoli atau bayam. Buah sitrus juga kadang-kadang dibenarkan.

Diet jenis ini kadang-kadang dipanggil “Diet Telur Kering”
dan memerlukan anda makan telur yang direbus sepenuhnya
, bukannya telur hancur atau goreng.

Limau gedang

Ini adalah variasi diet 14 hari dan berlangsung untuk jumlah masa yang sama. V

ersi diet ini, anda makan setengah
limau
 gedang pada setiap hidangan dengan telur atau protein tanpa lemak. Buah-buahan lain tidak dibenarkan.

Hanya diet telur

Versi program penurunan berat badan ini adalah diet mono. Diet mono adalah program penurunan berat badan yang tidak sihat di mana anda hanya makan satu makanan untuk jangka masa yang panjang.

Menurut sumber,
pengamal diet jenis ini hanya makan telur rebus dan air selama dua minggu
.

Seperti yang anda bayangkan, senaman tidak disyorkan untuk pelan ini kerana anda mungkin mengalami keletihan yang melampau.

Diet telur “perubatan”

Versi diet kalori telur rebus ini memerlukan anda makan sebiji telur dan sekeping roti, tiga kali setiap hari. Anda juga boleh makan seberapa banyak buah-buahan dan sayuran yang anda suka.

Anda akan minum air,
kopi
 hitam, atau minuman lain yang sifar kalori.

 Telur boleh disediakan dengan cara yang anda inginkan selagi kalori tidak bertambah.

Ini bermakna anda tidak boleh menggunakan
mentega
 atau minyak untuk penyediaan telur.

Sesetengah pengamal diet ini percaya bahawa versi diet ini digunakan dalam tetapan perubatan untuk mengurangkan berat badan pesakit sebelum pembedahan, tetapi tiada bukti untuk menyokong khabar angin ini.

Keto

Diet ketogenik, juga dipanggil diet keto, memerlukan anda meningkatkan pengambilan lemak untuk memastikan tubuh anda menjadi ketosis.

Jadi versi diet ini mengesyorkan anda makan telur dengan
mentega
 dan keju untuk membolehkan tubuh anda menghasilkan keton.

Nisbah yang paling popular adalah satu telur untuk satu sudu
lemak (keju atau mentega).

Ambil tahu kalori telur rebus – Adakah cara ini efektif?

Semua versi diet kalori
telur rebus separuh masak
 atau sepenuhnya ini menyebabkan anda mengambil kalori dalam jumlah yang sedikit, jadi ini mungkin berkesan untuk menurunkan berat badan dalam jangka pendek.

Dalam satu kajian di
Amerika Journal of Nutrition Clinical
, kajian menunjukkan bahawa diet protein yang tinggi membantu pengamal diet berasa kenyang dan ini membantu menurunkan berat badan.

Telur juga merupakan sumber protein yang baik dan mengandungi vitamin dan mineral yang penting, termasuk vitamin B-12,
vitamin D
, dan zat besi.

Walaupun telur mengandungi nutrien penting dan penurunan berat badan mungkin berlaku, tetapi diet ini mungkin bukan pendekatan terbaik untuk menurunkan berat badan.

Walaupun seseorang itu berjaya menurunkan berat badan, mereka tidak mungkin mengekalkan diet yang ketat ini untuk jangka panjang, jadi mereka dengan mudah akan mendapat semula apa yang telah hilang.

Diet juga boleh menyebabkan sesetengah orang keletihan dan lembap (tidak aktif) sepanjang hari
kerana sekatan karbohidrat.

Selain itu, terdapat cara yang lebih baik untuk mengurangkan berat badan daripada diet telur.

Membuat perubahan yang mampan, seperti mengelakkan pengambilan makanan yang diproses, mengurangkan daging dan tenusu, serta makan lebih banyak buah-buahan segar dan sayur-sayuran, dapat membantu seseorang mengekalkan berat badan yang sihat dari semasa ke semasa.


Ada 6 Punca Keputihan Berwarna Coklat, Bukan Sebab Hamil Sahaja!

Pernahkah anda mengalami keputihan berwarna coklat apabila hampir dengan hari haid? Jika pernah, anda mungkin tertanya-tanya sama ada ia normal atau sebaliknya, bukan?

Usah risau, keputihan berwarna coklat sebelum haid bermula biasanya tidak bersifat bahaya, dan beberapa sebab berikut boleh menjadi salah satu puncanya.

Untuk mendapatkan lebih banyak info tentang Kesihatan Wanita, sila dapatkan
di sini
.

Keputihan berwarna coklat

Keputihan adalah proses semula jadi
 yang mengeluarkan cecair daripada faraj seseorang wanita dan ia boleh berlaku hampir setiap hari

Ia biasanya berwarna jernih atau putih dan kadangkala, warna lain juga boleh terbentuk. Apabila keputihan berwarna coklat berlaku, ia mungkin mengandungi sejumlah kecil darah lama.

Darah lama yang dimaksudkan adalah darah yang mengambil masa lebih lama untuk keluar daripada rahim sejak kitaran haid sebelumnya.

Pun begitu, keputihan coklat juga boleh berlaku atas pelbagai faktor, termasuk:

#1 Keputihan warna coklat tanda kehamilan?

Sekiranya tidak hamil:

Darah lama keluar daripada rahim beberapa hari selepas berakhirnya haid

Haid yang baru bermula, di mana alirannya masih ringan

Tompokan ovulasi

Reaksi terhadap
ujian Pap smear
 atau pemeriksaan faraj

Reaksi terhadap hubungan seks yang dilakukan, terutamanya jika terlebih ‘kasar’

Sekiranya hamil:

Keputihan serta tompokan berwarna coklat atau merah jambu sebelum haid mungkin merupakan tanda awal kehamilan.

Walaupun ia tidak terjadi kepada semua bakal ibu, namun sebilangan wanita boleh mengalaminya.

Ia disebabkan oleh pendarahan implantasi yang terjadi ketika telur yang disenyawakan menempel di lapisan rahim.

Pendarahan implantasi ini boleh berlaku 1 sehingga 2 minggu setelah telur disenyawakan. Dalam beberapa kes, ia mungkin disertai dengan kekejangan implantasi.

Usah risau kerana ia seringkali tidak berlaku dalam jangka masa lama dan cenderung untuk berlangsung hanya selama 1 atau 2 hari.

Gejala awal kehamilan termasuk:

Payudara terasa sakit

Keletihan

Kerap membuang air kecil

Loya

Muntah

#2 Menstruasi punca keputihan berwarna coklat?

Tompokan coklat sering kali merupakan petanda ovulasi atau
haid yang bakal bermula
 dan perkara ini adalah normal, jadi ia tidak perlu dibimbangkan.

Sekiranya anda mempunyai tompokan coklat yang bermula 2 minggu sebelum haid, ini mungkin merupakan tanda perubahan hormon yang berkaitan dengan ovulasi.

Biasanya, wanita berovulasi sekitar 10 sehingga 16 hari selepas hari pertama dalam haid yang terakhir. Ini adalah ketika ovari mengeluarkan telur untuk persenyawaan.

Ovulasi pula berlaku apabila tahap estrogen tinggi dan keputihan coklat ini berlaku selepas telur dilepaskan, yang disebabkan oleh penurunan estrogen.

Tetapi jika anda sedang mengambil
pil pencegah kehamilan
, tompokan coklat mungkin merupakan petanda lain kerana pil ini mampu menghalang proses ovulasi.

#3 Perimenopause

Perimenopause adalah satu fasa transisi sebelum wanita mencapai usia menopaus dan kebiasaannya terjadi kepada wanita yang berusia sekitar 30 hingga 40 tahun dan ke atas.

Ia akan berlangsung selama beberapa bulan atau tahun, bergantung kepada individu itu sendiri.

Sebagai tindak balas terhadap proses ini, anda mungkin tidak akan berovulasi atau mengalami haid seperti dahulu.

Sekiranya anda mengalami perimenopause, haid yang tidak teratur dan tompokan coklat di antara haid adalah perkara biasa.

Antara gejala lain yang mungkin dialami termasuk:

Perubahan emosi

Badan terasa panas

Berpeluh pada waktu malam

Sukar untuk tidur

Kekeringan faraj

#4 Keputihan mungkin petanda penyakit kelamin

Keputihan berwarna coklat sebelum haid turut boleh menjadi petunjuk kepada penyakit jangkitan kelamin (STD), seperti gonorea atau klamidia.

Antara gejala lain yang mungkin dialami termasuk:

Sensasi seakan terbakar semasa membuang air kecil

Keputihan yang berbau

Sakit semasa melakukan hubungan seks

Tetapi, bukan semua pesakit STD mengalami gejala, disebabkan itu adalah sangat penting bagi semua individu yang aktif secara seksual untuk melakukan ujian STD secara berkala.

#5 Sindrom ovarium polikistik (PCOS)

PCOS adalah gangguan hormon yang biasa berlaku pada wanita usia reproduktif.

Wanita dengan masalah PCOS mungkin mengalami haid yang jarang, berpanjangan atau tahap hormon lelaki (androgen) yang berlebihan.

Ovari boleh menghasilkan banyak koleksi cecair (folikel) dan gagal melepaskan telur secara berkala.

Ia juga boleh menyebabkan keputihan atau tompokan berwarna coklat akibat pendarahan ringan dan tidak teratur.

Antara gejala lain yang mungkin dialami termasuk:

Haid tidak teratur

Tidak mengalami haid sama sekali

Pendarahan menstruasi yang sangat berat

Bulu berlebihan di muka atau badan

Kulit menjadi berjerawat atau berminyak

Sakit bahagian pelvis

Sukar untuk hamil

Tona kulit tidak sekata

Menurut
Centers for Disease Control
 (CDC), sehingga 12% wanita di Amerika Syarikat mengalami kesukaran untuk hamil kerana masalah PCOS yang tidak dirawat.

Penyebab keputihan berwarna coklat #6 Kanser serviks

Tompokan darah berwarna coklat mungkin merupakan simptom kanser serviks, tetapi kes ini sangat jarang berlaku.

Kanser serviks berlaku apabila terdapat sel yang berubah dalam serviks seseorang wanita, yang menghubungkan rahim dengan faraj.

Kanser serviks atau juga dikenali dengan nama barah pangkal rahim merupakan kanser kedua terbanyak berlaku dalam kalangan wanita selepas kanser payudara.

Selain potensi keputihan berwarna coklat menjadi petunjuk barah serviks, gejala-gejala lain mungkin termasuk:

Terasa sakit semasa melakukan hubungan seks

Berlaku pendarahan selepas bersenggama

Pendarahan haid yang lebih berat atau lebih lama

Berlaku pendarahan antara kitaran haid

Penting untuk anda fahami, kanser pangkal rahim membiak dengan perlahan, maka jika berjaya dikenal pasti pada peringkat awal, ia dapat dirawat sebelum bertambah parah.

Berita baiknya, hari demi hari jumlah wanita yang terkorban akibat kanser ini dilihat semakin berkurangan dengan bantuan kemajuan ujian Pap smear.


Hati-Hati! Ini 103 Senarai Ubat Tahan Lama Yang Ada Bahan Terlarang!

Ubat kuat digunakan oleh
lelaki dengan masalah ereksi
 atau mati pucuk bagi membantunya mendapatkan ereksi ketika melakukan hubungan seks. Tetapi adakah terdapat ubat tahan lama di farmasi yang bahaya?

Untuk mendapatkan lebih banyak info tentang Kesihatan, sila dapatkannya
di sini.

Bagaimana ubat tahan lama di farmasi berfungsi?

Ubat tahan lama yang diluluskan KKM
 bertindak dengan melancarkan proses pengaliran darah ke bahagian kemaluan lelaki agar seseorang individu tersebut mampu
mendapatkan dan mengekalkan ereksi
 sepanjang seks.

Sebarang masalah atau penyakit yang menghalang atau mengganggu sistem saraf atau sistem saluran darah akan menggagalkan proses ereksi seseorang individu.

Ubat tahan lama boleh membantu
menyelesaikan masalah mati pucuk
 untuk beberapa tempoh masa.

Antara ubat tahan lama di farmasi dan rawatan bagi tujuan menguatkan zakar adalah:

Ubat makan (phosphodiesterase inhibitor)

Ubat krim sapuan

Suntikan ubat

Pelet intrauretral

Alat vakum zakar

Prostesis zakar

Bagi rawatan pertama mati pucuk, penghidapnya akan diberikan ubat makan atau phosphodiesterase inhibitor.

Ubat ini membantu meningkatkan aliran darah ke bahagian zakar dan ubat-ubat ini dimakan sebelum merancang untuk
melakukan hubungan seksual.

 Antara jenis ubat yang tergolong dalam kategori ini adalah:

Sildenafil (Viagra)

Tadalafil (Cialis)

Vardenafil (Levitra)

Avanafil (Spedra)

Kesan penggunaannya

Pengambilan sebarang ubat tahan lama di farmasi tanpa nasihat dan pengawasan doktor hanya akan mendedahkan individu yang mengambilnya dengan
 risiko kesan sampingan berbahaya
 seperti ini:

Tekanan darah rendah
 yang boleh membuatkan seseorang individu untuk berasa seperti hendak pitam

Selain itu, produk ubat tahan lama juga boleh menyebabkan kerosakan hati, kegagalan buah pinggang dan gangguan mental

Sekiranya individu ada mengambil ubat berkaitan masalah jantung yang mengandungi nitrat, kesan pertembungan dengan bahan nitrat daripada ubatan lain boleh
mencetuskan masalah kardiovaskular
 yang lebih teruk sehingga boleh menyebabkan kejadian mati secara mengejut

Masalah penghadaman, cirit birit, ruam selain jangkitan pada saluran kencing

Pengguna akan mempunyai masalah hidung tersumbat selain
masalah pada saluran pernafasan

Penglihatan juga akan terjejas dengan menjadi lebih kabur atau sensitif terhadap sebarang sumber cahaya

Senarai ubat tahan lama di farmasi yang mengandungi bahan terlarang

 Africa Black Ant – Sildenafil

 Astirex Kapsul – Sildenafil

 Bazooka Capsule – Sildenafil

 Bio Rehmannia Plus 400mg Capsule- Tadalafil

 Black Night Liquid – Sildenafil

 Blue Moon Capsule – Tadalafil

 Bull’s Genital Capsule – Sildenafil

 Caligula Kapsul – Sildenafil

 California Pure Candy B+ Complex Superfood –Fountain of Youth – Tadalafil

 Cobra X Kapsul – Sildenafil

 Emperor Huang Saint Medicine 800mg Capsule – Sildenafil

 Epimedi Plus Capsule 400mg – Sildenafil analog

 Etumax Eurycoma Active Plus – Sildenafil

 Extremen – Tadalafil / Hydroxythiohomosildenafil

 Extrewomen – Tadalafil / Hydroxythiohomosildenafil

 G-Bucks Kapsul/Ti. 054316531 – Sildenafil

 Goji Plus Capsule – Sildenafil analog

 Han Palace Capsule – Acetildenafil (Sidenafil Analogue)

 Hard Ten Days Capsule – Sildenafil

 Honeymoon – Sildenafil

 Hot Pens Kapsul – Sildenafil Citrate

 Hwang Di Shen Dan Capsule- Sildenafil Citrate

 Ibnu Sinna- Sildenafil & Tadalafil

 Jak-Ban – Sildenafil

 Jamu Amat Kwat – Sildenafil

 Jamu Gali-Gali – Sildenafil

 Jamu Tongkat Sakti – Sildenafil & Dipyrone

 Jinglida- Aminotadalafil

 Kopi Rempah Cap Luwak Cobra- Sildenafil & Paracetamol

 Kuat Tahan Lama Serbuk- Sildenafil Citrate

 Lak Gao 69 Capsule – Sildenafil Citrate

 Lavaria Capsule- Sildenafil Citrate

 Lion Gold APA Kapsul- Sildenafil Citrate

 LiLong Tablet – Sildenafil

 Long Hwa Tibet Tianxiong 100mg – Sildenafil

 Maca Gold – Sildenafil Citrate

 Majun Mutiara- Dexamethasone

 Manovel Tablet – Tadalafil

 Mantap Bro 1500mgSachet – Tadalafil

 Maxman IV Capsule 3800mg – Sildenafil

 Mentalk Candy – Aminotadalafil

 Men’s King 6800mg Tablet – Sildenafil

 ML Spring Return Capsule – Sildenafil analog

ML Viraken Capsule – Sildenafil analog

 Neo Tasama Kapsul – Sildenafil citrate

 N-Hanz – Homosildenafil

 Obat Kuat dan Tahan Lama Khusus untuk Pria Dewasa Tablet – Sildenafil citrate

 Obat Kuat Tahan Lama Gali-Gali Asli – Sildenafil

 Obat Kuat Tahan Lama Pusaka Madu Ekstra Strong- Sildenafil & Paracetamol

 Okura Capsule – Sildenafil Citrate

Ubat tahan lama di farmasi One Night 8 Times – Sildenafil

 On Man Pembangkit Tenaga Perkasa – Sildenafil

 Otot Madu Capsule – Sildenafil Citrate

 Oyster Plus Cap – Tadalafil

 Performa Epimedium – Tadalafil

 Power 1 Walnut Tablet – Glibenclamide & Sildenafil

 Power V Gold Tongkat + Ginseng – Sildenafil

 Primalex Capsule – Sildenafil analog

 Pronoton Capsule – Sildenafil

 Qian Jin Tri-Improve Capsule For Men – Methoxsalen

 Qmax Capsule 350mg – Acetildenafil (Sildenafil analogue)

 Raja Kuat Kapsul Sildenafil Citrate

 Rama Stamin Capsule- Sildenafil Citrate

 Ramuan Asy-Syifa – Sildenafil, Paracetamol

 Red Ant Cream Tablet – Sildenafil

 Sanomale Capsule – Tadalafil

 Santi Bovine Penis Erecting Cap – Sildenafil

Ubat tahan lama di farmasi Sari Madu Capsule – Sildenafil Citrate

 Serbuk Super Ramuan Tiongkok Kuno Chang San – Sildenafil

 Shuyga – Sildenafil & Paracetamol

 Singha – Obat Kuat & Tahan Lama – Sildenafil

 Spartan Capsule – Sildenafil analog

 Sta-lions – Sildenafil

 Stanson Capsule – Tadalafil & Sildenafil Citrate

 Sunny Zang Wang Xiong Ying Dan Pil – Sildenafil Citrate

 Sunny Zang Wang Xiong Ying Kapsul – Sildenafil Citrate

 Super Jitu 5x Lebih Dahsyat Capsule – Sildenafil

 Tanduk Rusa Kuat Lelaki Kapsul – Sildenafil  Citrate

 Teraza Capsule – Sildenafil Citrate

 Tien Sun Pu Sen Jew Nang – Sildenafil & Tadalafil

 Topmen Capsule – Sildenafil

 Top One Capsule – Sildenafil Citrate

 Trebest Plus Capsule – Acetildenafil (Sildenafil analog)

 Tribulus Plus Capsule 400mg – Sildenafil analog

 Tripoten Capsule – Tadalafil

 Urat Dewa – Sildenafil

 Urat Madu Kapsul – Sildenafil Citrate

 Urat Perkasa Kapsul – Sildenafil Citrate

 Urat Kuda – Sildenafil & Paracetamol

 Urat Madu Black- Sildenafil & Paracetamol

 Vegrow Cap – Sildenafil analog

 Venergy Capsule 300mg – Sildenafil analog

 Vitality Hotton Candy – Aminotadalafil

Ubat tahan lama di farmasi Viagra X – Sildenafil

 Vimax Capsule – Sildenafil

 VNG400 – Sildenafil analog

 Xiangganglilongshengwe Tablet – Sildenafil

 Xianggang Tianlong Shengwu 2000mg – Sildenafil

 Xing Shi Jiu Cairan Obat Dalam – Sildenafil Citrate

 XP Tongkat Ali Supreme Capsule – Tadalafil

 X-Stive Men 400M 400mg Capsule – Sildenafil

 Zhong Hua Niu Bian – Asildinafil, Tadalafil, Glibenclamide & Sibutramine

 Zumex Capsule – Tadalafil